Republika Hrvatska snažno zagovara implementaciju svih presuda Ustavnog suda BiH i promjenu Izbornog zakona BiH kako bi se jamčilo da tri naroda i ostali građani biraju vlastite političke predstavnike na svim razinama vlasti u Bosni i Hercegovini, rekao je u ponedeljak u Mostaru ministar spoljnih i evropskih poslova Republike Hrvatske Gordan Grlić Radman.\nKako je prenela FENA, ministar Grlić Radman je dodao da mu je čast i zadovoljstvo što je danas na Univerzitetu u Mostaru održao predavanje o 25. godišnjici Daytonskog sporazuma, o tome što je Sporazum značio na početku i kakvi su rezultati tog sporazuma 25 godina od njegovog potpisivanja.\n“Hrvatska daje iskrenu podršku i aktivno zagovara evroatlantski put BiH te joj je, kao članici EU-a, u interesu joj je stabilna, funkcionalna i prosperitetna Bosna i Hercegovina, kojoj sam i sam prijatelj. Sva tri naroda Bosne i Hercegovine trebaju biti, i jesu konstitutivni i ravnopravni,” kazao je Grlić Radman u izjavi za novinare.\nDodao je kako su proteklih 25 godina pojedini delovi Daytonskog sporazuma “derogirani ‘puzajućim’ reformama” te da su te promene išle na štetu hrvatskog naroda u BiH.\n“Republika Hrvatska snažno zagovara implementaciju svih presuda Ustavnog suda i promenu Izbornog zakona, koja će za sva tri naroda i ostale građane Bosne i Hercegovine garantovati biranje vlastitih predstavnika na svim razinama vlast,” istakao je Grlić Radman.\nKada je u pitanju Predsedništvo BiH, Grlić Radman je istakao da je zamišljeno da u državnom predsedništvu sede predstavnici konstitutivnih naroda što, po njegovim rečima, sada nije slučaj.\n“Želimo da se to promeni i da se poštuje duh Daytonskog sporazuma i njegove formulacije, kojim je i dogovorena budućnost Bosne i Hercegovine prije 25 godina. BiH je država dva entiteta i tri konstitutivna naroda, bošnjačkog, hrvatskog i srpskog. Želimo da politički lideri shvate vlastitu odgovornost u interesu ovih naroda i da se dogovore o budućnosti Bosne i Hercegovine, kao i da se promeni Izborni zakon koji ide na štetu hrvatskog naroda,” kazao je ministar Grlić Radman.\nMinistar je ovom prilikom naveo i kako je “impresioniran aktivnostima koje provodi Univerzitet u Mostaru” (SUM).


Identifikovan ubica ruskog ambasadora u Ankari – Haber.ba\nIdentifikovan ubica ruskog ambasadora u Ankari\nTurski sigurnosni dužnosnici identificirali su ubicu ruskog ambasadora Andreya Karlova u Ankari.\nMert Altıntaş - Anadolija\nTurski mediji navode da se radi o osobi po imenu Mert Altıntaş, koji je završio policijsku akademiju u Izmiru 2014. godine. Napadač je identifikovan kao turski policajac, potvrdio je gradonačelnik Ankare Melih Gökçek, prenosi “AFP”.\nGlasnogovornica ministarstva vanjskih poslova Rusije Maria Zakharova rekla je u televizijskom saopštenju da je Moskva ovo okarakterisala kao teroristički akt.\nNaoružani napadač koji je izveo napad na ambasadora Rusije u Turskoj Andreya Karlova, neutralisan je u policijskoj operaciji koja je uslijedila nakon oružanog napada, javlja Anadolu Agency (AA).\nNakon oružanog napada na ruskog ambasadora došlo je do sukoba između napadača i pripadnika specijalne policije.\nNapadač se nakon što je pucao u ruskog ambasadora popeo na drugi sprat zgrade gdje je došlo do pucnjave sa policijom. Nakon 15 minuta pucnjave između napadača i pripadnika specijalne policije, napadač je ubijen.\nTeme:Andrey Karlov, Ankara, ruski ambasador, Turska, ubica


Evropska komsija - Blic Online\nUmesto da napreduje kao ujedinjeniji blok, tri glavne institucije Evropska unije su oslabljene i u međusobnom ratu.\nUoči saslušanja pred odborima Evropskog parlamenta kandidatkinja za potpredsednicu Evropske komisije Dubravka Šuica objavila je izjavu o finansijskim interesima, piše N1.\nU timu od 26 komesara, koje je danas predložila novoimenovana predsednica Evropske komisije Ursula fon der Lajen, pet dolazi iz regiona - po jedan iz Bugarske, Hrvatske, Grčke, Mađarske i Slovenije.\nUdar na 75.000 domaćinstava u Hrvatskoj: Novi bojleri zbog uredbe EU\nEvropska komisija u narednim mesecima, a najkasnije do kraja ove godine mora preispitati učinke svoje zabrane stavljanja na tržište turbo-bojlera i rezervnih delova za njih, koja je na snazi od 2015. godine. Ne dođe li do promena, ta uredba bi mogla značajno finansijski da ugrozi oko 75 hiljada hrvatskih domaćinstava, najviše u Zagrebu i Osijeku, koja imaju turbo-gasne bojlere C kategorije, starosti do 20 godina, piše Novi list.\nŽan-Klod Junker, predsednik Evropske komisije, tvorac je afere "Luksliks", odnosno luksemburškog raja sa smešno malim porezima, ali nijedna istražna komisija mu ne može ništa jer su izveštaji cenzurisani, navode mediji.\nGrčka je postigla sporazum o paketu reformi sa svojim međunarodnim zajmodavcima, saopštila je danas Evropska komisija (EK).\nNajteži posao pred BiH: Upitnik Evropske komisije stiže u decembru\nEvropska komisija uputiće do kraja godine Upitnik vlastima BiH, kako bi pripremila mišljenje o zahtevu za članstvo u EU – potvrđeno je “EuroBlicu” u Delegaciji EU u BiH.\nProtest migranata u Atini\nOko 1.500 migranata i izbeglica koji borave u Grčkoj, uz podršku građana te zemlje, protestovalo je danas ispred zgrade Evropske komisije u Atini protiv dogovora EU i Turske o rešavanju migrantske krize, čija puna primena počinje u ponedeljak.\nEK: Srbija, Austrija, Hrvatska i Slovenija spremaju 12.000 kreveta za izbeglice\nEvropska komisija (EK) je danas saopštila da su Austrija, Srbija, Hrvatska i Slovenija prihvatile da, do kraja godine, za izbeglice u prolazu preko "zapadnobalkanskog puta" uspostave prvih 12.000 smeštajnih kapaciteta, od ukupno 50.000.


Plan S - Život - Dnevni list Danas\nPočetna » Život » Plan S\nKada je 4. septembra jedanaest nacionalnih organizacija koje finansiraju nauku objavilo da – uz podršku Evropske komisije – pokreće cOAlition S, inicijativu za potpuni i neposredni otvoreni pristup istraživačkim publikacijama, mnogi izdavači širom sveta burno su reagovali, strahujući za svoje interese.\n0Piše: Ivana Nikolić 11. oktobra 2018. 07.30\ncOAlition S je, inače, izrasla iz Plana S, koji se sastoji iz jednog cilja i deset glavnih principa, koji dalje objašnjavaju načine i kriterijume objavljivanja i pristupa.\nNaime, Plan S, kada stupi na snagu 1.1.2020, onemogućiće istraživačima da objavljuju svoje radove u čak 85 odsto naučnih časopisa – uključujući prestižna imena poput Nature i Science. Prema istraživanju britanske organizacije Universities UK iz decembra 2017, tek oko 15 odsto časopisa koristi model otvorenog pristupa prilikom objavljivanja radova, a finansiraju se najčešće tako što naplaćuju naknadu ili od autora ili od onih koji finansiraju istraživanje. Više od jedne trećine časopisa naplaćuje pristup objavljenim radovima. Oni najčešće otvaraju pristup sadržaju tek nakon šest meseci od datuma objavljivanja, u skladu sa politikom uticajnih finansijera kao što je Američki nacionalni institut za zdravlje. Tek nešto manje od polovina časopisa usvojilo je takozvani hibridni model objavljivanja, gde su radovi odmah besplatno dostupni ukoliko je autor sa tim saglasan, ali gde je većina radova ipak zaključana, a pristup njima moguć samo ako se plati. Plan S, međutim, zabranjuje istraživačima da objavljuju i u ovim, hibridnim žurnalima, osim tokom „tranzicionog perioda koji bi trebalo da bude što je moguće kraći“.\nTako je, na primer, glasnogovornik Međunarodne asocijacije naučnih, tehničkih i medicinskih izdavača sa sedištem u Oksfordu, izjavio da – iako pozdravlja napor finansijera da se poveća pristup naučnim radovima – neki odeljci Plana S „zahtevaju dalje pažljivo razmatranje kako bi se izbeglo bilo kakvo neadekvatno ograničavanje akademskih sloboda“, kao što je zabrana objavljivanja tekstova u hibridnim časopisima. Slične komentare izneli su i predstavnici još jednog izdavačkog giganta, američkog Elseviera.\nAmerička asocijacija za napredak nauke, AAAS, koja objavljuje Science – jedan od najprestižnijih naučnih časopisa – kaže da model kakav se predviđa Planom S neće moći da podrži visokokvalitetan istraživački rad,njegovo publikovanje i dalju diseminaciju. Implementacija tog plana bi bila „rđava usluga istraživačima“ i „takođe bi bila neodrživa za porodicu časopisa koju objavljuje Science.“\ncentar za promociju nauke, plan s


Mađarska ulaže milione u srpsku poljoprivredu (SRB) – PoljoMagazin\nMađarska je spremna da uloži milione evra u projekte u Srbiji i Republici Srpskoj, a na ovom paketu insistirao je lično premijer Mađarske Viktor Orban, piše „Srpski telegraf“.\nNeimenovani sagovornik „Srpskog telegrafa“ kaže da se neke od tačaka iz tzv. „Orbanovog paketa“ već uveliko realizuju.\n„Srbija već ima odličnu saradnju sa mađarskom vladom i razvijene projekte u sektoru prerađivačke industrije. U Arilju se gradi srpsko-mađarska fabrika za preradu malina kapaciteta 12 tona. Ugovaramo i otvaranje četiri kompanije u Vojvodini, dve na prostoru zapadne Srbije. Šandor Čanji je zainteresovan za otvaranje pet logističkih centara u Bačkoj Topoli, Novom Sadu, Sremskoj Mitrovici i na još dve lokacije na teritoriji Vojvodine. Orbanov predlog bi za Srbiju mnogo značio, jer je Mađarska pouzdan investitor i ima dobro tržište“, rekao je Nedimović.\nFoto: Pixabay (adamkontor )


Vi ste ovde:Početna»Projektne aktivnosti»Na tavanu Rektorata uskoro nova multimedijalna učionica – See more at: file:///C:/Users/pishibrishi/Documents/!%20EUinfo/!%20europa.rs/kopir/!%20projekti/20140321c.htm#sthash.cK0vUOdc.dpuf\nBy Jovan objavljeno\t 21/03/2014 Projektne aktivnosti\nRadovi na prepravci krova Rektorata Univerziteta u Beogradu i izgradnji učionice na prostoru nekadašnjeg tavanskog prostora, ulaze u završnu fazu. Do juna ove godine, na površini od 200 kvadratnih metara biće izgrađena moderna učionica namenjena održavanju seminara i prezentacija, kao i poseban deo za smeštaj savremene multimedijalne opreme.\nPre izgradnje učionice, sredstvima Evropske unije kroz projekat EU HETIP, rekonstruisana je krovna konstrukcija na zgradi Rektorata ukupne površine 400 kvadratnih metara. Ojačana je postojeća tavanica, a čeličnom konstrukcijom obezbeđeni su uslovi za unutrašnje uređenje.\nDo buduće multimedijalne učionice, stizaće se savremenim panoramskim liftom čija će ugradnja početi već sredinom aprila. Kompletan završetak radova i početak nesmetanog korišćenja lifta i novog prostora na tavanici kapetan Mišinog zdanja, planiran je za početak septembra 2014. godine.\nOvim građevinskim radovima, prethodila je obnova fasade i zamena oko 170 prozora na Kapetan Mišinom zdanju, u kojem se nalazi i zgrada Rektorata. S obzirom da je reč o zdanju pod zaštitom države – rekonstrukciju su pratili i stručnjaci Zavoda za zaštitu spomenika kulture.\nEvropska unija je kroz HETIP projekat izdvojila oko 600 hiljada evra za građevinske radove na zgradi Rektorata, jednoj od 27 visokoškolskih ustanova u Srbiji uključenih u projekat građevinskih radova i isporuke savremene nastavne opreme.\nOd 2000. godine do danas EU je u sektor obrazovanja u Srbiji uložila oko 64 miliona evra.


"Nema rizika od radijacije posle eksplozije" | Skandalozno\nNa vojnom poligonu u Arhangelskoj oblasti 8. avgusta se, prilikom testiranja sistema motora na tečni pogon, dogodila eksplozija praćena požarom. Ministarstvo odbrane Rusije je saopštilo da su poginule dve osobe. Kasnije je „Rosatom“ saopštio da je poginulo petoro njegovih stručnjaka.\nI vojska i lokalne vlasti izjavile su da je nivo zračenja normalan.\nBudite prvi sa komentarom na članku "Vladimir Putin: Nema rizika od radijacije posle eksplozije u Rusiji"


Apple nudi 5 novih besplatnih knjiga za učenje Swifta, njihovog programskog jezika – Startit\nApple nudi 5 novih besplatnih knjiga za učenje Swifta, njihovog programskog jezika\nPoslednja u nizu edukativnih inicijativa Apple-a čiji je cilj da ohrabri i motiviše na programiranje aplikacija.\nU okviru poznatih inicijativa kompanije Apple da kreira što više besplatnog edukativnog materijala za programiranje, prvenstveno namenjene profesorima i učiteljima na svim nivoima obrazovanja, pristiže pet besplatnih knjiga za učenje programskog jezika Swift.\nKako piše TechCrunch, Apple je od danas omogućio besplatne edukativne materijale zainteresovanim za učenje Swifta, prvenstveno osmišljene za obuku predavača kako da prenesu svoja znanja ovog programskog jezika u domenu kreiranja mobilnih aplikacija. Iako su prvenstveno za učitelje, mogu ih pogledati i studenti i roditelji koji imaju nalog na Canvasu, platformi za deljenje znanja i edukativnih kurseva. U ovom periodu dostupna su prva dva naslova, a u narednom periodu postaće dostupni i drugi.\nInciijativa je deo programa „Programiranje u Swiftu” i „Svako može da kodira”. Primarna misija je unapređenje obrazovnog sistema u SAD-u, od osnovne škole do koledža, s fokusom na kreiranje kvalitetnijih materijala za učenje programiranja. Pored ove inicijative, Apple radi i na širenju edukativnog materijala za učenje programiranja od kuće. Program je posebno prilagođen roditeljima koji bi želeli da upoznaju svoje najmlađe sa programskim jezicima, u periodu izolacije.\nLinux zabranjuje termine poput ‘blacklist’ i ‘slave’ u kontekstu pokreta protiv rasizma\nTokom pandemije baza besplatnih materijala za razvoj digitalnih veština i znanja znatno je proširena. Podsećamo na 16 besplatnih MIT kurseva koje smo podelili prošlog meseca, a nešto ranije Harvardove besplatne kurseve, koji u ovom trenutku imaju više od dva miliona polaznika. Naša baza sadrži i 6 priznatih obrazovnih institucija u oblasti računarskih mreža, 450 besplatnih kurseva elitnih američkih univerziteta, 400 besplatnih udžbenika koje je otključao jedan vodeći svetski izdavač, 10 besplatnih kurseva priznatih institucija, a tu su i već čuveni kursevi Coursere.


Centar za komunikaciju ''Bjanko''Komunikacija - Centar za komunikaciju ''Bjanko''\nPrava umetnost u komuniciranju je ne samo reći pravu stvar na pravom mestu, već ostaviti neizrečenu pogrešnu stvar u izazovnom momentu za to”\nEfikasna komunikacija je od suštinskog značaja za svaki odnos, pogotovo poslovni. Uspeh u prodaji i servisu, direktno zavisi od veština komunikacije. Menadžeri moraju biti visko kompetentni kada je o komunikaciji reč. Timovi, koji su ključni element svake organizacije, formiraju se upravo kroz komunikaciju, a njihova efikasnost neposredno zavisi od veština komunikacije. Iz svega ovoga se vidi da bez efikasne komunikacije nema uspeha.\nPa iako smo uvereni da ga koristimo svakoga dana, uspešno komuniciranje zapravo zahteva napor, zalaganje i učenje. Upravo to ovaj seminar nudi različitim strukturnim nivoima kompanije – učenje, vežbanje, i otkrivanje tajni uspešne komunikacije prilagođeno je različitim obrazovnim profilima i zanimanjima. Takođe se naglasak stavlja na komunikaciju u horizantalnoj i vertikalnoj hijerarhijskoj ravni.\nOsnovni elementi efikasne poslovne komunikacije\nU današnjem poslovnom svetu gotovo je nemoguće ostvariti uspeh bez efikasne komunikacije. Efikasnost timova, kompetentnost menadžera, uspeh u prodaji i drugi elementi Vaše organizacije, direktno su uslovljeni osnovnim komunikacijskim veštinama koje ovaj trening pruža. Savladajte veštine koje Vam omogućuju da uspostavite kvalitetan dijalog, razumete neverbalne poruke, naučite da aktivno slušate i postavljate pitanja koja će Vas dovesti do odgovora.\nKomunikacija kao alat na putu do uspeha\nU poslovnim kontaktima veština komuniciranja obezbeđuje preimućstvo nad konkurencijom i osiguraće mesto na tržištu. Kako da svoje veštine podignete na nivo koji će Vam omogućiti da lako predstavite Vaše ciljeve, argumentujete Vaše potrebe i dođete do željenog uspeha? Ovaj trening predstavlja pravi izbor ukoliko želite da unapredite komunikacijske veštine Vaših zaposlenih i podignete ih na sledeći nivo, što svakako vodi do pozitivnih rezultata za Vas i Vašu organizaciju.\nUspešna komunikacija zahteva ulaganje kontinuiranog napora, zalaganja i učenja. Asertivni stil komunikacije omogućava da dođete do željenog cilja jednostavnije i brže u odnosu na druge stilove komunikacije. Učestvovanjem na ovom seminaru naučite da uočavate kada i u kojoj situaciji koristiti određeni stil komunikacije.\nKomunikacija kao ogledalo kompanije\nNačin na koji Vaši zaposleni komuniciraju i ophode se prema klijentima, predstavlja sliku Vaše organizacije. Edukativni trening iz efikasne eksterne komunikacije Vam pruža mogućnost za razvoj znanja i veština neophodnih za komunikaciju sa postojećim i budućim saradnicima na način koji može doprineti Vašem poslovanju i imidžu organizacije.


Direktna plaćanja u poljoprivredi u 2022 - Agroportal\nDatum: 20 januara, 2022\nu: govedarstvo, Kajron, Konkursi i programi, kozarstvo, ovčarstvo, pčelarstvo, ratarstvo, svinjarstvo, živinarstvo\nVlada Republike Srbije donela je Uredbu o raspodeli podsticaja u poljoprivredi i ruralnom razvoju u 2022. godini prema kojoj je za direktna plaćanja u poljoprivredi namenjeno nešto više od 31 milijardu dinara.\nVisina podsticaja za biljnu proizvodnju po hektaru prema uredbi je ista kao i prošle godine i iznosi 4000 dinara.\nZa premiju za mleko opredeljeno je blizu 8 milijardi i 200 miliona dinara, tako da će ove godine stočarima biti isplaćivana premija za mleko od 10 dinara po litru.\nČITAJTE I: Raspisan Drugi javni poziv u okviru Projekta za konkurentnu poljoprivredu Srbije\nPodsticaji za kvalitetna priplodna mlečna grla u visini od 25 hiljada dinara po grlu ostaju i u 2022. odnosno 40 hiljada za tovne krave, tovne bikove i krave dojilje.\nZa čuvanje krava za uzgoj teladi za tov i ove godine izdvojeno je 20 hiljada dinara po grlu.\nKod tova junadi, kao i u prošloj godini, isplaćivaće se 15 hiljada dinara po grlu, za jagnjad i jarad 2 hiljade, odnosno hiljadu dinara za tov svinja po grlu.\nPrethodni : Značaj plodoreda u organskoj proizvodnji\nSledeći : Grašac – autohtona sorta za bela vina\nGlobalno zagrevanje bi moglo da uzrokuje poskupljenje kafe, čokolade, vina i piva\nU Poljoprivrednoj zadruzi “Stari Banat” iz Opova beli luk caruje\nU drugoj polovini godine novac za vinogradare i vinare\nPKS: Međunarodni sajam prehrambene industrije „PRODEXPO“ 2021


Vaterpolo dame: Mađarska se okitila titulom - Pokazivač\nVaterpolo dame: Mađarska se okitila titulom\nVaterpolistkinje Mađarske okitile su se titulom prvaka Evrope, pošto su u finalu prvenstva Evrope savladale ekipu Holandije rezultatom 9:7. Holandija sa druge strane posle medalje na prvenstvu sveta u Kazanju, nije uspela da osvoji i zlatno odličje u Beogradu. Finale je praktično odlučeno u poslednjoj četvrtini, kada su Mađarice pri rezultatu 7:7 postigle dva uzastopna gola i na kraju su sasvim zasluženo osvojile zlatnu medalju. Po dva gola u ekipi Mađarske postigle su Kišteleki, Tot i Bujka. Najefikasnija u ekipi Holandije bila je Gene sa tri gola. Sjajan meč je bio i za bronzanu medalju, a posle velike borbe Italija je savladala Španiju sa 10:9.\nPrethodni tekstPROBUDI SE?\nSledeći tekstZa miran san i dobar dan: Zmajeva kugla 6. epizoda


Projekat NeoLIFE prezentovan u Španiji – ZoomUe\nProjekat NeoLIFE prezentovan u Španiji\nby Vesna Đurović · 28 октобра, 2019\nUŽICE-Evropska mreža za kulturni turizam (ECTN) je prepoznala projekat NeoLIFE kao inovativni model interpretacije kulturnog nasleđa i omogućila predstavnicima projektnog tima prezentaciju projekta na godišnjoj konferenciji u Španiji članovima mreže i partnerima u okviru završne konferencije Interreg CHRISTA projekta.\nU okviru sesije Trendvi, studije slučaja i modeli, metode, koncepti i rezultati predstavljeni su ciljevi, aktivnosti i očekivani rezultati projekta NeoLIFE sa posebnim fokusom na model održivog upravljanja arheološkim muzejom na otvorenom u kanjonu reke Đetinje. Prezentacija projekta rezultirala je inicijativom za članstvo gradova Užice i Tuzla u ECTN-u što otvara mogućnosti za kreiranje partnerstava i razmenu iskustava sa ostalim članicama mreže i povećanje vidljivosti turističke ponude zasnovane na kulturnom nasleđu oba grada i prekograničnog područja.\nEvropsku mrežu za kulturni turizam čine predstavnici 29 zemalja Evrope koji se sastaju jednom godišnje i prezentuju primere dobre prakse, diskutuju o novim trendovima na svetskom turističkom tržištu i proglašavaju godišnjeg pobednika u kategoriji Destinacija održivog kulturnog turizma.\nProjekat “Novi život neolitskog nasleđa u prepoznatim prirodnim područjima od velikog značaja – NeoLIFE” zajedno realizuju Grad Užice, Grad Tuzla, Srednja umetnička škola Užice i Opština Milići. Projekat kofinansira Evropska unija kroz Program prekogranične saradnje Srbija – Bosna i Hercegovina 2014 – 2020, u okviru finansijskog Instrumenta pretpristupne pomoći (IPAII). Telo za ugovaranje ovog projekta je Ministarstvo finansija, Sektor za ugovaranje i finansiranje programa iz sredstava Evropske unije (CFCU).\nJedan preminuo i 201 novooboleo od korona virusa\nby Vesna Đurović · Published 9 априла, 2020\nŽivot u opustelom selu (VIDEO)\nby Zoran Đurović · Published 26 маја, 2020\nLed odložio početak priprema (video)\nby Zoran Kanacki · Published 18 јануара, 2017 · Last modified 19 јануара, 2017\nNext story Usvojen program zimskog održavanja\nPrevious story Klizište Glišina voda u sklopu rekonstrukcije barske pruge (VIDEO)


Demokratski front pokreće peticiju o poništenju odluke o priznanju Kosova | Novine Toronto\nDemokratski front pokreće peticiju o poništenju odluke o priznanju Kosova\nProsrpske partije u Crnoj Gori, članice opozicionog Demokratskog fronta (DF), zajedno sa Srpskim nacionalnim savetom pokrenuće ove nedelje akciju prikupljanja potpisa za peticiju za poništenje odluke kojom je zvanična Podgorica priznala Kosovo, najavljeno je iz tih partija.\nPokretanje peticije najavljeno je iz Demokratske narodne partije (DNP), članica DF, čiji su čelnici, predvođeni predsednikom Milanom Kneževićem, u nedelju posetili Kosovsku Mitrovicu, na poziv gradonačelnika tog grada Gorana Rakića.\nIz DNP-a je navedeno da "najmanje 85 odsto građana Crne Gore ne podržava lažno priznanje države Kosovo".\nPored čelnika DNP-a u poseti Kosovu u nedelju su boravili i lider Nove srpske demokratije (NOVA) Andrija Mandić, predsednik izvršnog odbora te partije Milutin Đukanović, te poslanik Ujedinjene Crne Gore Goran Danilović, predsednik Prave Crne Gore Marko Milačić i predstavnici Srpskog nacionalnog saveta predvođeni Momčilom Vuksanovićem.\nOni su razgovarali sa predstavnicima Srba u Orahovcu i Velikoj Hoči i posetili manastir Zočište.


Vila Athos, Pefkohori - Amos Travel\nVila Athos, Pefkohori\nKompleks Athos sa nekoliko velikih apartman u tri nivoa (tzv, mezonete) nalazi se izvan centra (na oko 1000 metara), na oko 600 metara od plaže u mirnom delu letovališta prema Haniotiju (pored hotela Rigakis) i na oko 470 metara od samoposluge Arvanitidis. Mezoneta Athos je savršeno uklopljena u prirodni ambijent prepun zelenila, maslina i cveća u velikom mediteranskom vrtu. Nalazi se na uzvišenju iznad Pefkohorija, odnosno 300 metara iznad glavnog puta na ulazu u Pefkohori sa predivnim pogledom na okolinu, more i Sitoniju.\n-+3 u tipu smeštaja u vili Athos označava pomoćne (dodatne) ležajeve, koriste ih odrasli i/ili deca i plaćaju samo dinarski deo.\n– Bez sopstvenog ležaja u studiju / apartmanu može boraviti dete do 12 godin i plaća samo dinarski deo.\n– Platnim karticama Banca Intesa, odloženo do 12 rata na kamate


Slovenački ministar spoljnih poslova Anže Logar, koji je prisustvovao zasedanju Saveta spoljnih poslova EU u Briselu, rekao je da se s nestrpljenjem očekuje novi migracioni pakt EU i da će Slovenija nastaviti da se protivi obaveznoj raspodeli migranata, što je ta zemlja jasno istakla u junu.\n“Nestrpljivi smo da vidimo predloženi paket, ali teško je komentarisati pojedinačna rešenja pre nego što bude predstavljen. Otprilike znamo kojim putem će rešenja ići, ali ovo je vrlo složena stvar i promene su vrlo sveobuhvatne, tako da se ne usuđujem dalje da komentarišem u ovom trenutku“, rekao je Logar nakon ministarskog sastanka, odgovarajući na novinarsko pitanje da li je Slovenija zadovoljna planiranim rešenjima.\nKako izveštava STA, sedam članica EU, uključujući i Sloveniju, obratile su se pismom Evropskoj komisiji u junu, izražavajući odlučno protivljenje obaveznoj preraspodeli migranata među zemljama članicama EU. Pismo su potpisale Slovenija, sve četiri zemlje „Višegrada“ – Mađarska, Poljska, Češka i Slovačka, kao i Estonija i Letonija.\nLogar je rekao danas da su u pismu vrlo jasno izraženi stavovi Slovenije. “Mislim da će argumenti koje će Slovenija koristiti u ovoj raspravi ići u tom smeru i u budućnosti,” rekao je.\nUpitan da li će Slovenija podržati novi pakt, rekao je da je u ovom trenutku nemoguće tačno reći kojim će putem ići debata.\nOčekuje se da će se novi migracijski pakt koji će Komisija predstaviti u sredu zasnivati na mehanizmu obavezne solidarnosti, koji će uključivati premeštanje migranata u uskoj vezi sa vraćanjem ilegalnih migranata.\nKaže se da je novi pristup fleksibilniji od rešenja koja su do sada bila na stolu i o kojima države članice nisu uspele da nađu zajednički jezik.\nInicijator novog pakta, evropska komesarka za unutrašnje poslove Ilva Johansson, rekla je da je svih 27 država članica spremno na ustupke.\nLogar se slaže da će se naći kompromis, ali naglašava da će biti u okvirima onoga što zemlje smatraju prihvatljivim.\nSlovenački ministar inostranih poslova primetio je da će se o ovom paketu razgovarati tokom nemačko-portugalsko-slovenačkog predsedavanja. Ako ne bude postignut dogovor tokom portugalskog mandata, Slovenija će voditi debatu, pa je Logar o tome danas razgovarao sa svojim nemačkim kolegom i, u nedelju, francuskim ministrom spoljnih poslova u Parizu.\nUpitan o predstojećem izveštaju o vladavini prava u zemljama EU, koji će Komisija objaviti 30. septembra, Logar je rekao da se Slovenija raduje debati o vladavini zakona i da će u njoj aktivno učestvovati, tako da blok bi imao verodostojan, transparentan i pošten pregled situacije.\nDodao je da je sastavljanje izveštaja EU pametan način za prevazilaženje ćorsokaka nakon navodnih kršenja vladavine zakona u Poljskoj i Mađarskoj.\nKipar: Christodoulides insistira na paralelnoj proceduri uvođenja sankcija Belorusiji i Turskoj\nAlbanija: Oni koji su nakon zemljotresa ostali bez domova, i u septembru ostaju u kontejnerima i šatorima, navodi SMI\nKipar: Grčka i Kipar predstavljaju jedinstven front, kaže grčka predsednica\nSeverna Makedonija: VMRO-DPMNE bira novi Izvršni odbor\nAlbanija: Savet priprema elektronski sistem podataka za lične dosijee tužilaca


Gospodin Kelner i njegove kompanije podržavaju zloćudne kineske aktivnosti u inostranstvu, istakao je američki senator Rubio (na fotografiji)\nRepublikanski senator sa Floride Marko (Marco) Rubio zatražio je od američkih zvaničnika da preispitaju posledice po nacionalnu bezbednost namere američkog tehnološkog giganta AT&T's da uskoro proda svoju podružnicu "Centralno evropsku medijsku grupu" (CME) češkom konglomeratu "PPF Grupa".\nRubio navodi da su ova kompanija i njen čelnik Petr Kelner poznati kao "kineski zastupnici" unutar Češke Republike.\n"Otprilike trećina profita 'PPF Grupe' dolazi od njene podružnice 'Home Credit' u Kini od poslova davanja individualnih kredita. Ovaj politički nepodesan posao se oslanja na licencu kineske vlade za nebankarske zajmove. Sledstveno tome, gospodin Kelner i njegove kompanije podržavaju zloćudne kineske aktivnosti u inostranstvu," istakao je američki senator.\nOn je naveo kao primer da telekomunikacione kompanije u Srbiji u vlasništvu Petra Kelnera rade sa Hjuavejom na razvijanju mreže 5G.\nTakođe, mobilni operator i provajder telekomunikacione opreme u vlasništvu "PPF Grupe" u Češkoj republici koriste tehnologiju Hjuaveja.\n"Što je najstrašnije, 'PPF'-ova podružnica 'Home Credit' je angažovala firmu za odnose sa javnošću plativši joj dve hiljade sati da manipuliše češkim javnim mnjenjem u korist Kine. Te aktivnosti uključuju špijuniranje čeških političara, pritisak na medije da povuku tekstove kritične prema Kini, te osnivanje novog tink tenka – Sinoskop – da bi se zaposlili pristrasni analitičari u cilju uticaja na javnu debatu. Na kraju, zapazio sam da 'PPF Grupa" već koristi očekivano preuzimanje 'Centralno evropske medijske grupe' da bi ućutkala češke medije i političare," istakao je Rubio.\nRubio, koji je član Komiteta Senata za spoljnu politiku i obaveštajne aktivnosti i predsedava dvostranačkom i dvodomnom kongresnom komisijom za Kinu, u pismu ministru finansija Stivenu Muničnu (Steven Mnuchin) i ministru pravde Vilijamu Baru (William Barr) posebno je dodao da telekomunikacione kompanije u vlasništvu "PPF Grupe" zajednički rade sa kineskim gigantom Hjuavej na razvoju tehnologije 5G.\n"Smatram da administracija treba da detaljnije preispita korporativne dilove kao što su prodaja 'Centralno evropske medijske grupe' od strane AT&T, da bi shvatila na koji način kineska Vlada i Komunistička partija deluju preko posrednika kao što je 'PPF Group'".\nRubio ističe da nadmetanje sa zvaničnim Pekinga oko narativa zahteva blokiranje njegovih nastojanja da kontroliše medij preko kojih se građanima plasiraju namere komunističkih vlasti.\n"SAD imaju interes za očuvanje slobodnog i otvorenog medijskog okruženja u inostranstvu, kao i da spreče Komunističku partiju Kine da potkopava ove platforme u cilju podrivanja demokratskih normi širom sveta," istakao je senator sa Floride.\nOn je upozorio da ukoliko zvanični Vašington ne bude reagovao u ovom slučaju, "time će se podriti američki diplomatski napori u cilju suzbijanja političkog mešanja Komunističke partije Kine u strane vlade i društva," dodao je Rubio.\nAdministracija predsednika Donalda Trampa je stavila Hjuavej na crnu listu u maju prošle godine, navodeći kao razlog zabrinutost za nacionalnu bezbednost.\nOsim u Češkoj republici, "Centralno evropska medijska grupa" posluje i u Bugarskoj, Rumuniji, Slovačkoj i Sloveniji, što je po rečima Rubija, "tržište od 90 miliona ljudi". On je dodao da su u vlasništvu pomenute grupacije pojedini "najgledaniji informativni programi Centralne i Istočne Evrope".\nČeška kompanija odbacuje Rubiove navode\nAT&T nije za sada komentarisao ove navode, dok je "PPF Grupa" saopštila da se "čini da se Rubio oslanja na lažne informacije dobijene od češkog političara Pavela Fišera (savetnika prvog češkog predsednika Vaclava Havela, diplomate i predsedničkog kandidata – D.Š.)".\nOva kompanija saopštava da je tržište od 90 miliona ljudi, koje pominje Rubio, više nego duplo manje.\n"Takođe nije tačno da 'PPF' propagira Hjuavejovu tehnologiju. Istina je da smo je nasledili kao deo našeg preuzimanja norveškog telekomunikacionog operatera 'Telenor' pre dve godine," navodi se u saopštenju Kelnerove kompanije.\nDalje se ističe da je u poslednjih 30 godina "PPF Grupa" postala jedna od najvećih čeških kompanija koja posluje u 24 zemlje na tri kontinenta, zalažući se uvek za "principe slobode, liberalne demokratije i slobodnog tržišta".\n"Činjenica da mi, kao i hiljade drugih zapadnih kompanija, poslujemo i u Kini, ni na koji način ne implicira kontradiktorni pogled na svet. Daleko od toga – kao građani koji su značajan deo svog života proveli pod komunističkom diktaturom, duboko cenimo slobodu izražavanja," dodaje se u saopštenju "PPF Grupe".\nKombinacija fotografija prikazuje nadzorne kamere Huaveija izložene za vreme Sjetskog obaveštajnog kongresa u Tianjinu u Kini 16. maja 2019.\nOva kompanija dalje ističe da kupuje "Centralno evropsku medijsku grupu" kao dopunu svom poslu u telekomunikacijama "bez ikakvih zadnjih namera", te da je spremna da pruži neophodne podatke svim regulatornim telima, kao i da će kontaktirati senatora Rubija i poslati mu informacije o njenom poslovanju.\nAT&T je saopštio prošle godine da će prodati većinski paket akcija u "Centralno evropskoj medijskoj grupi", koji je kupio 2018. godine.


PRVI SEKRETAR SKOJ-a GOST BIOSKOPA “ZVEZDA”\nU novom bioskopu „Zvezda” koji je zauzet od strane mladih progresivnih umetnika, gost tribine nakon filma „Blokada“, čija je projekcija bila 3. 12. 2014. godine, a koji je se ticao studentskih protesta u Hrvatskoj, bio je Prvi sekretar SKOJ-a i član sekretarijata Nove komunističke partije Jugoslavije, drug Aleksandar Đenić. On je bio pozvan kao jedan od osnivača Studentskog fronta, organizacije koja je postala lider u studentskim protestima, kako bi posetiocima preneo iskustva studentskog organizovanja i da li su ona primenljiva na mlade progresivne umetnike u protestu.\nDrug Đenić je u otvorenom razgovoru koji je usledio nakon filma ukazao na činjenicu da je komercijalizacija obrazovanja otpočela u Srbiji i Hrvatskoj usled razbijanja Jugoslavije od strane Zapadnog imperijalizma u brtoubilačkom ratu, nakon čega je usledila restauracija kapitalizma. On je istakao da ekstremna komercijalizacija obrazovanja u Srbiji otpočinje primenom Bolonjske deklaracije od 2006. godine, čija je glavna odrednica da znanje povinuje tržištu i da je cilj obrazovanja informisanje. Te odrednice znače da se ono pretvara u robu i da se nivo predmeta svodi na kratke kurseve. Kao posledicu toga, danas imamo presednika države, mnogobrojne ministre, gradonačelnike i mnoge druge koji se nalaze na odgovornim funkcijama koji su kupili diplomu kao svaku drugu robu, istakao je naš Prvi sekretar.\nKasnije se drug Đenić osvrnuo ne to da je privatizacija u obrazovanju, a koja je nametnuta od strane Zapadnog imerjalizma Bolonjskom deklaracijom, itekako u vezi sa procesima koji se događaju u samoj umetnosti. On je istakao da obrazovanje i umetnost, nisu izolovani elementi u društvu, već predstavljaju sliku celokupnog društva. Nakon kontrarevolucije u Jugoslaviji, imali smo privatizaciju preduzeća, ali i svih drugih dobara u cilju osiromašenja radnog naroda, zarad profita krupnoga kapitala. Ta sudbina je zadesila i bioskope, muzeje i druge kulturne ustanove što pokazuje da je svaka privatizacija pljačka i ima antinarodni karakter!\nNakon diskusija i odgovora na pitanje publike, drug Đenić je zaključio da kulturni radnici i umetnici moraju imati svoju organizaciju koja će imati jasnu strukturu, cilj i program. Takva organizacija se mora povezivati sa radnicma, studentima, seljacima i svim progresivnim i ugroženim elementima u društvu kako bi se stanje u kulturi moglo promeniti, jer ono nije izolovani element u društvu, već je usko povezan sa društveno političkom situacijom. Drug Đenić je istakao da je pravilan stav koji preovladava među umetnicima koji su zauzeli bioskop „Zvezda“ da on mora da se nacionalizuje i da se da na upravu studentima umetnosti i radnicima akcionarima!


11.09.2019 u 21:19\nKAIRO - Lider terorističke mreže Al Kaida Ajman al Zavahri pozvao je muslimane da napadnu ciljeve u SAD, Evropi, Izraelu i Rusiji, u govoru povodom 18 godina od terorističkog napada na SAD 11. septembra. U video snimku koji je objavila ova militantna grupa, Al Zavahri (68) je kritikovao i „povratnike” iz džihada, obraćajući se onima koji su u zatvoru promenili pogled na napad 11. septembra smatrajući ga sada neprihvatljivim zbog stradanja civila. „Ako želite da se džihad fokusira samo na vojne mete, američka vojska je prisutna širom sveta, od istoka do zapada. Vaše države su pune američkih baza, i svim tim nevernicima i korupcijom koju šire”, rekao je u snimku Al Zavahri, a prenosi AP U koordiniranim otmicama aviona Al Kaide 11. septembra 2001. godine poginulo je gotovo 3.000\n01.03.2019 u 10:27\nAmerika traga za Bin Ladenovim sinom\nVAŠINGTON – SAD nude nagradu u iznosu do milion dolara za informacije o Hamzi bin Ladenu, sinu ubijenog vođe Al Kaide Osame bin Ladena. Bi-Bi-Si prenosi navode neimenovanih američkih zvaničnika da Hamza bin Laden postaje novi vođa ove ekstremne islamističke organizacije. Veruje se da se on nalazi na području u blizini avganistansko-pakistanske granice. Navodi se da je on poslednjih godina objavljivao audio i video poruke u kojima je pozivao sledbenike na napade na SAD i zapadne saveznike u znak osvete zbog ubistva njegovog oca. Podseća se da su pripadnici američkih specijalnih snaga 2011. ubili Osamu bin Ladena, koji je odobrio napade na SAD izvedene 11. septembra 2001, u kojima je skoro 3.000 ubijeno. Veruje se da Hamza bin Laden ima oko 30 godina, a pre dve godine vlasti\n„Kalifat” pred slomom, Islamska država opstaje\nNakon gubitka Mosula, „kalifat” je, kao paradržavna tvorevina, pred svojim poslednjim danima, ali Islamska država (ID), kao ideja i teroristička organizacija, nije slomljena. O „kalifu” Abu Bakru el Bagdadiju možda nećemo čuti više ništa nakon što je njegova ID konačno potvrdila da je likvidiran, ali naći će se neko da ga zameni onako kako su i mesto Osame bin Ladena u džihadističkoj internacionali preuzeli drugi, među njima i Bagdadi. Irak i Sirija bi uskoro trebalo da budu oslobođeni od njegovih jurišnika, ali po cenu stravičnog razaranja i razgorevanja sunitsko-šiitskog razdora koji je i omogućio nastanak ID.\n09.06.2017 u 22:05\nZalivska kavga se širi na rog Afrike\nSomalija i Iran: dve muslimanske države na obodima Arabijskog poluostrva otvorile su krajem sedmice Kataru izlaz iz pomorske, vazdušne i kopnene blokade koju su Dohi 5. juna nametnuli susedi u Zalivu. Kavga među sunitskim režimima u zoni najvećih svetskih rezervi nafte dobila je tako iskorak nepredvidivog razvoja, na rogu Afrike, tako i u zoni Ormuskog prolaza.\n30.05.2017 u 09:13\nEgipat ponovo bombardovao ciljeve Al Kaide u Libiji\nBENGAZI - Egipatski borbeni avioni izveli su u ponedeljak vazdušni napad na libijski grad Derna, nastavljajući tako napade protiv islamskih ekstremista, koji su odgovorni za prošlonedeljne napade i ubistva egipatskih hrišćana, saopštili su predstavnici libijske vojske. Jedan od svedoka kazao je da je u jednom napadu ciljan zapadni ulaz u grad Dernu, a u dva druga gađani su delovi na jugu grada. Predstavnik egipatske vojske odbio je da prokomentariše taj događaj, međutim, komandant libijske brigade Abdulsalam el Hasi kazao je Rojtersu da su u napadima ciljane dve grupe povezane sa Al Kaidom. „Vazdušne napade zajedno su izveli Libijska nacionalna armija i egipatska vojska”, izjavio je portparol Libijske nacionalne armije Ahmad Mesmari. Egipatske vazdušne snage počele su napad\n11.09.2016 u 08:46\nDan kada je napadnuta Amerika - minut ćutanja u 8.46\nVAŠINGTON - Danas se navršava 15 godina od terorističkih napada na Njujork i Vašington 11. septembra 2001. godine, u kojima je poginulo gotovo 3.000 ljudi. U Americi se obeležavanje godišnjice tradicionalno održava u Nacionalnom memorijalnom centru, koji se nalazi na mestu nekadašnjeg Svetskog trgovinskog centra, gde su srušsene dve „kule bliznakinje”. Odavanje pošte žrtvama u Memorijalnom centru uključuje i čitanje imena stradalih u napadima 1993. i 2001. godine, dok uveče dva snopa plave svetlosti uperena ka nebu podsećaju na srušene kule Svetskog trgovinskog centra. Napadi, koje je izvela teroristička organizacija Al Kaida, počeli su udarima dva oteta aviona koji su srušili „kule bliznakinje” posle čega je usledio udar trećeg aviona na zgradu Pentagona u Vašingtonu. Na kraju je oboren\n18.05.2016 u 15:49\nAl Kaida poziva na ubijanje američkih biznismena\nLONDON – Teroristička orgnizacija Al Kaida pozvala je svoje sledbenike da nanesu udarac privredi SAD tako što će ubijati vodeće američke biznismene i preduzetnike poput osnivača Majkrosofta Bila Gejtsa. Tekst objavljen u časopisu Al Kaide „Inspajer”, poziva na „Profesionalna ubistva”, a uz njega stoji fotografija čoveka sa kapuljačom kako gleda nečiju kuću. Uz tekst je prikazana i fotografija Bila Gejtsa poprskana krvlju preko koje je položen pištolj. Institut za istraživanje medija na Bliskom istoku (MEMRI), koji je imao uvid u primerak časopisa, saopšto je da se u članku iznose detaljne informacije o pripremi i vršenju ciljanih ubistava, prenosi Skaj njuz. Urednik „Inspajera” Jahja Ibrahim je u izjavi za časopis izrazio rešenost džihadistickih grupa da napadaju Amerikance i to na\n23.04.2016 u 12:49\nDron u Jemenu ubio dva pripadnika al Kaide\nJEMEN – U vazdušnom udaru dronom, poginule su dve osobe, južno od Jemena, u gradu Maribu. Pretpostavlja se da su bili pripadnici al-Kaide, rekli su lokalni zvaničnici a preneo Rojters. Dron je ispalio dva projektila na auto u kojem su bile dve osobe i totalno ga uništio. Vojska SAD koristi napade dronovima u Jemenu kako bi ciljali terorističke vođe al-Kaide na arabijskom poluostrvu. Teroristi sa arabijskog poluostrva su posebno opasni jer planiraju napade podmetanjem bombi u avione na internacionalnim linijama ka zapadnim zemljama. Još od početka civilnog rata u Jemenu prošle godine, grupa terorista na arabijskom poluostvu preuzela je kontrolu u južnom Jemenu i formirala lokalnu vladu. Rat se vodi između pripadnika plemena Huti i snaga lojalnih bivšem predsedniku, nasuprot snagama\n09.04.2016 u 13:43\nPripadnici Al-Kaide ubili 15 vojnika u Jemenu\nADEN – Članovi militantne terorističke grupe Al-Kaida zarobili su i ubili 15 vojnika u južnom Jemenu. Ubijeni su bili vojnici lojalni predsedniku Ab-Rabu Mansur Hadiju, rekli su lokalni zvaničnici, prenosi Rojters. Vojnike su zarobili militanti dok su iz južne luke u Adenu putovali u provinciju al-Mahra koja se nalazi u istočnom Jemenu. Putovali su preko grada Ahvar, u provinciji Abidžan, koja je pod kontrolom Al-Kaide. Zvaničnici kažu da su teroristi streljali vojnike. Preostalih 17 vojnika koji su zarobljeni su ranjeni tokom napada, ali se veruje da su još živi, mada tačnih informacija nema. (Foto Rojters) Vojnici su bili u poseti porodicama u Adenu i vraćali su se u vojnu bazu u al-Mahri, gde su trebali da prime platu, izjavili su u sigurnosnim snagama. Nisu


Kotorani u Dubrovniku: Prvi Forum evropske strategije za Jadransko jonski region | Radio Jadran\nPočetna Ekonomija Kotorani u Dubrovniku: Prvi Forum evropske strategije za Jadransko jonski region\nKotorani u Dubrovniku: Prvi Forum evropske strategije za Jadransko jonski region\nPredstavnici Opštine Kotor učestvuju na prvom dvodnevnom Forumu Evropske strategije za Jadransko –jonski region (EUSAIR), u Dubrovniku, u organizaciji Evropske komisije i Vlade Republike Hrvatske.\nNa poziv vodećih partnera IPA projekata jadranskog programa prekogranične saradnje koje Opština Kotor uspješno realizuje, prvom EUSAIR Forumu prisustvuju sekretar za zaštitu prirodne i kulturne baštine Nenad Radunović, koordinatorka Kancelarije za međunarodnu saradnju Jelena Stjepčević i savjetnica za međunarodnu saradnju Lena Pasinović.\nKako je saopšteno iz kabineta predsjednika, Opština Kotor snažno podržava implementaciju Akcionog plana Strategije preko aktivnosti unutar Jadransko –jonske euroregije čiji je član, predsjedavanja Forumom Jadransko-jonskih gradova kao i kroz projekte prekogranične i transnacionalne saradnje finansirane iz fondova Evropske Unije.\nUvodne riječi imali su: zamjenik gradonačelnika grada Dubrovnika, Željko Raguz, župan Dubrovačko-neretvanski i predsjednik Jadransko-jonske euroregije, Nikola Dobroslavić, evropska komesarka za regionalnu politiku, Korina Krecu, ministar vanjskih i evropskih poslova Hrvatske, Miro Kovač, kao i predsjednik Hrvatskog Sabora, Željko Reiner.\nU okviru panel diskusije Crnu Goru predstavljao je državni sekretar za EU integracije i ghlavni pregovarač, Aleksandar Andrija Pejović, a izlagali su i ministri spoljnih poslova Albanije, Grčke, Bosne i Hercegovine, Italije i Slovenije, Ministarka bez portfelja Srbije.\nDogađaj je posvećen napretku Strategije Savjeta Evrope od 2014. godine i definisanju buduće implementacije. Ministri spoljnih poslova kao i nacionalne vlasti zadužene za fondove Evropske unije uključenih država zajedno sa evropskim Komesarom za regionalnu politiku sastali su se na ministarskom sastanku radi obezbjeđivanja opštih smjernica, određivanja prioriteta i donošenja ključnih odluka za efektivnu implementaciju Strategije. Nakon toga, pridružili su se ostalim istaknutim govornicima tokom svečanog otvaranja i za vrijeme plenarnih sesija na dvije teme: kako učiniti Jadransko-jonski region fleksibilnijim i kako iskoristiti potencijale regiona kroz dodatu vrijednost upravljanja na više nivoa.\nTri paralelne sesije pružaju prostor za interaktivnu razmjenu iskustava i mišljenja na sljedeće teme: Rješavanje konflikta interesa u zajedničkom pomorskom prostoru, jačanje saradnje u sektorima saobraćaja i energetike i pametan pristup održivom i atraktivnom regionu.\nNa marginama Foruma, Evropske mreža za preduzetništvo (EEN) organizovane su Business – to Business sesije koje okupljaju predstavnike malih i srednjih preduzeća, univerziteta, privrednih komora i ostalih ključnih aktera Jadransko-jonskog regiona sa ciljem pronalaženja partnera za nove projekte i istraživanje novih poslovnih prilika.\nSledeći članak„Sretno dijete sretan grad“: Humanitarni sajam suvenira za bolnicu Kotor


Aktivnosti – CeSMIP\nRadi ostvarivanja ciljeva, CeSMIP sprovodi sledeće aktivnosti:\nPrikuplja i obrađuje naučnu i stručnu literaturu iz bezbednosti, menadžmenta, međunarodnih odnosa, ali i iz drugih oblasti nauka.\nOrganizuje, samo ili u zajednici sa drugim institucijama, naučne i stručne skupove, savetovanja, seminare, simpozijume, predavanja, forume, samite, obuke, okrugle stolove, prezentacije, akademske susrete, studijske posete, studentske prakse, letnje škole, radionice, istraživačke projekte, interkulturalne programe, treninge, panel diskusije i druge oblike edukacije u oblastima bezbednosti, menadžmenta i međunarodnih odnosa.\nSprovodi naučna, primenjena, razvojna i inovaciona istraživanja i analize od najvišeg društvenog značaja, a koja po karakteru mogu biti multidisciplinarna, strateška, teorijska i praktična, a imaju za specifičan cilj unapređenje znanja, promociju nauke i implementaciju inovacija.\nObjavljuje tematske zbornike radova, časopise, monografije, knjige, periodične i druge publikacije poput različitih elaborata, studija, strategija, analiza i baza podataka od značaja za bezbednost, menadžment i međunarodne odnose.\nSarađuje sa univerzitetima, fakultetima, stručnim udruženjima i centrima, kao i drugim organizacijama u zemlji i inostranstvu koje se bave bezbednošću, menadžmentom i međunarodnim odnosima u cilju razmene informacija, razvoja partnerstva i zajedničkog delovanja.\nUčestvuje u razvoju i promociji mladih istraživača, kao i profesionalne pozicije mladih kroz prakse, usavršavanja i volonterizma.\nKonkuriše za sredstva i učestvuje u sprovođenju različitih projekata koje finansira država i druge domaće i strane institucije, naročito u oblasti obrazovanja, nauke i drugih programa koji mogu imati humani karakter.\nOrganizuje aktivnosti vezane za društvenu odgovornost privrednih i naučnih organizacija i institucija.\nObavlja konsalting i menadžment poslove pravnim i fizičkim licima iz oblasti bezbednosti, menadžmenta i međunarodnih odnosa.\nVodi računa o zaštiti interesa naučnih radnika i stručnjaka iz oblasti bezbednosti, menadžmenta i međunarodnih odnosa.


Svet Autor:Margita Milovanović15. nov. 202010:01 > 10:47\nLažne vesti i dezinformacije sada je teže deliti na Tviteru i Feksbuku, a Foks njuz je okrenuo ploču; desničari i teoretičari zavere zato su sebi pronašli nove platforme i medije za širenje laži - mreže Parler i Rumble, i televiziju Newsmax.\nFejsbuk i Tviter su se dugo pravili blesavi na silne lažne vesti, dezinformacije i teorije zavere koje su bujale na ovim platformama kao pečurke, sve dok valjda nije postalo jasno da će američki predsednik Donald Tramp čije su pristalice bile naročito sklone širenju takvog sadržaja na izborima izgubiti, a velike tehnološke kompanije – „big tech“, kako bi to Ameri rekli – uvek su na strani pobednika, ko god to bio.\nKonzervativci i desničari skloni ekstremnoj retorici morali su da potraže nove kanale komunikacije i nove platforme za deljenje takvog sadržaja i Njujork tajms je razgovarao sa jednim od njih, izvesnim Korijem Adamom, „konzervativcem i libertarijancem“ koji je odlučio da svoj virutelni život preseli na platformu pod nazivom Parler jer je stekao utisak da mejsntrim društveni mediji potiskuju konzervativni glas.\nOn je samo jedan od više miliona ljudi koji su migrirali sa Fejsbuka i Tvitera posle nedavno održanih predsedničkih izbora u Americi. Republikanci i konzervativci koji su širili laži o izborima – na čelu sa onom da su izbori pokradeni na Trampovu štetu, za šta nema apsolutno nikakvih dokaza – našli su se uvređenim i iskoristili svoj omiljeni spin – da ih ove platfome cenzurišu.\nIstaknutija lica među konzervativcima, desničarima i republikancima, poput radio i televizijskih voditelja sa solidnom publikom, brzo su iskoristili svoj uticaj u javnom prostoru da iskažu frustriranost time što, kako njihova percepcija to postavlja, društvene mreže isključuju konzervativnu tačku gledišta.\nNisu se na tome zaustavili, niti je iko našao za shodno da istakne da postoji važna razlika između konzervativnog stava i laži, tako da su uputili svoje slušaoce i pratioce i čitaoce na druge platforme koje su se pozicionirale kao alternative Fejsbuku i Tviteru: Parler, platformu koncipiranu nalik Tviteru, desničarski medij Njuzmaks (Newsmax), i druge mreže poput MeWe i Rumble.\nProšlog vikenda je Parler bio najviše puta preuzeta aplikacija sa App Store-a; za nedelju dana je broj korisnika skočio sa oko 4,5 miliona korisnika na osam miliona.\nRumble je naveo da očekuje da ovog meseca video sadržaj na njihovom sajtu pogleda između 75 i 90 miliona ljudi.\nNjuzmaks je naveo da je više od tri miliona ljudi pratilo njihovu televiziju u izbornoj noći i da je Njuzmaks aplikacija nedavno takođe bila jedna od najviše puta preuzetih sa App Store-a. Tramp je danas retvitovao više objava u kojima se ljudi pozivaju da se sa Foks njuza preusmere na Njuzmaks.\n12 tweets in a row today from President Trump telling his followers to switch to @newsmax.#foxit is real.\nOvakve platforme namenjene konzervativcima vazda su postojale, ali su oduvek bile sasvim marginalizovane u informacionom ekosistemu. Stručnjaci na ovom polju sada upozoravaju da bi moglo doći do fragmentisanja tog sistema tako da jednu njegovu frakciju čini sistem dezinformacija koji bi mogao da teško i ozbiljno našteti demokratskom integritetu izbora i čitave zemlje naposletku.\nSa druge strane, paradoksalno, ta unisonost u stavovima i nepostojanje druge strane mogli bi da osude ovakve medije i platforme na propast. Ako nemaju sa kim da se svađaju, ako nema novinara i medija na koje bi mogli da reaguju, takve platforme možda se ispostave neodrživim.\nRumble je neka vrsta konzervativnog YouTube-a na kojem navodno nije dozvoljen eksplicitni sadržaj, teroristička propaganda i uznemiravanje, ali nema nikakvih problema sa dezinformacijama.\nNjuzmaks je desničarski njuz portal i televizijski kanal koji je 1998. godine osnovao konzervativni novinar Kristofer Rudi, a dosadašnja publika Foks njuza očito je potražila utočište u Njuzmaksu pošto je Foks njuz po svemu sudeći raskinuo svoju ljubavnu vezu sa Trampom kada je postalo jasno da predsednik gubi; i Rupert Merdok, medijski tajkun u čijem je vlasništvu Foks njuz, očito je na strani pobednika, ko god pobednik bio.\nKristofer Rudi Foto: Brendan SMIALOWSKI / AFP / Profimedia\nNjuzmaks je sada jedan od tek nekoliko mediji – ako ne i jedini – koji nisu priznali Bajdenovu pobedu.\nVerovatno je prerano znati zasigurno jesu li ove migracije na alternativne mreže za stalno, naročito s obzirom na domete platformi poput Feksbuka, Tvitera i Foks njuza kojima se ljudi uvek vraćaju, ali zaad makar, fidovi na Fejsbuku i Tviteru nikome neće biti preplavljeni isključivo lažima.\namerički izboriDonald TrampDžo BajdenFejsbukFoks njuzNewsmaxQAnonTviter


Švajcarci preuzeli predstavništvo Mercedesa u Srbiji › Made-in-Germany.rs\nŠvajcarci preuzeli predstavništvo Mercedesa u Srbiji\nKompanije Star Import d.o.o. i Emil Frey Auto Centar d.o.o., koje posluju u okviru švajcarske Emil Frey Grupe, zvanično su od 1. februara ove godine preuzele od kompanije Daimler AG, upravljanje predstavništvom Mercedes-Benz Srbija i Crna Gora d.o.o.\nNa osnovu ugovora koji su u julu 2013. godine potpisali Daimler i Emil Frey Grupa, realizovan je prelazak sa direktne prodaje Mercedesovih vozila na distribuciju preko posrednika, prenosi „B92“. Firma Star Import obavljaće sve veleprodajne aktivnosti svih Mercedes-Benz brendova za Srbiju i Crnu Goru, dok će Emil Frey Auto Centar biti u Beogradu nova maloprodajna firma za pružanje usluga prodaje i post-prodaje svim Mercedes-Benz, Smart, Fuso i Setra klijentima.\nKako je saopštio novi distributer, trenutna struktura distribucije i cene vozila ostaće isti kao i do sada, da bi se obezbedio kontinuitet komunikacije sa Mercedes-Benz klijentima, a iz istog razloga na istoj poziciji ostaće i generalni direktor predstavništva Rolf-Juergen Seyerle.\nMercedes-Benz putnička i kombi vozila, kamione i autobuse, Daimler je od 1996. godine prodavao i servisirao u Srbiji bez posredinka. Tržišta Srbije i Crne Gore bila su do sada jedina u regionu gde su funkcije veleprodaje i maloprodaje vozila bile u okviru ćerke firme Daimler kompanije.\nNovi distributer, švajcarska Emil Frey Grupa, porodična je firma, osnovana 1924. godine od strane mehaničara Emila Freya, a njeno sedište je u Cirihu. Kompanija je uglavnom fokusirana na poslovanje u automobilskoj industriji (veleprodaja, maloprodaja, finansiranje i logistika automobila i auto-delova) i prisutna je na tržištu Švajcarske, Francuske, Nemačke, Mađarske, Češke, Poljske, a od skoro i Hrvatske.\nRekordna prodaja mercedesa u novembru\n„Mercedes“ postigao rekordnu prodaju\nZabeležen lak porast na nemačkom auto tržištu u julu\nOd MiG na 05/02/2014 / Auto industrija, BLOG / Ostavite komentar\nPočela bezbednosna konferencija u Minhenu


Jeftini letovi iz Afganistana za Liberiju - Avionske karte Afganistan Liberija - eSky.ba\nLetovi za Liberiju\nLetovi iz Afganistana za Liberiju\nPretražite letove iz Afganistana za Liberiju\nProvjerite najbolje ponude letova iz Afganistana za Liberiju\n✔ Postoje li posebne ponude za letove iz Afganistana za Liberiju na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Liberiju?\n✔ Ako rezerviram let iz Afganistana za Liberiju, mogu li rezervirati ujedno i smještaj?\n✔ Koje avio-kompanije nude letove iz Afganistana za Liberiju?\nBudite sigurni, da na eSky.ba ponuda letova iz Afganistana za Liberiju uključuje ne samo niskotarifne avio-kompanije, već i one koje su specijalizirane za visoki standard.


ALUMINA: Realizovani svi zaključci sindikata i menadžmenta – Zvornik Danas\nNaslovna/VIJESTI/Ekonomija/ALUMINA: Realizovani svi zaključci sindikata i menadžmenta\nZVORNIK – Stimulativni dio od 173 KM, koji su zaposleni u kompaniji „Alumina“ imali redovno uz svoje zarade u proteklom periodu, biće ugrađen u osnovnu platu radnika, dogovoreno je na sastanku predsjednika Upravnog odbora „Alumine“ i sindikalnog odbora metalske industrije i rudarstva u ovoj kompaniji.\nProtokolom je precizirano da se dosadašnji stimulativni dio „pretvori“ u osnovnu platu radnika – dijelom kroz povećanje startnog osnova, a dijelom kroz povećanje cijene rada.\nKad je u pitanju isplata regresa za 2015. godinu, nakon što je, krajem prošle sedmice, svim zaposlenima isplaćen akontativni dio od po 350 KM, zaključeno je da se preostali dio regresa isplati u još dvije rata. Sljedeća isplata – najkasnije do kraja oktobra, a razlika do kraja ove poslovne godine. Najniža osnovica za isplatu regresa za 2015. godinu je 950 KM.\nalumina plate sindikat\nU Srpskoj 57 novozaraženih virusom korona, najviše iz Banjaluke


"Beba bira gde" na Nacionalnoj nedelji dojenja - Story\nKompanija Rosa nastavlja da podiže svest o značaju dojenja. Tako se nakon svetske, uključila i u obeležavanje Nacionalne nedelje dojenja, kroz inicijativu “Beba bira gde”, koja se ove godine proslavlja u periodu od 1-7. oktobra širom Srbije.\nMajčino mleko je najprirodnija i najzdravija hrana koja se može pružiti svakom novorođenčetu, odojčetu i detetu do navršene druge godine. Zahvaljujući dojenju, poboljšava se kvalitet kako psihičkog, tako i fizičkog zdravlja mama, beba i cele porodice. Vodeći se ovim činjenicama, u okviru obeležavanja Nacionalne nedelje dojenja,\nDečji sajt je uz podršku Rose, organizovao festival dojenja koji je održan u punoj sali kulturno-sportskog centra „Šumice” pod sloganom „Podrži dojenje – osnaži roditelje. Sada i ubuduće”.\n– Rosa je uvek tu da podrži ono što je zaista važno, a to je zdravlje mama, beba i cele porodice. Ona već deceniju pruža podršku dojenju i to osnivanjem tri banke humanog mleka, otvaranjem Rosa škole roditeljstva u 20 gradova, a trenutno uz platformu podrške dojenju i pokret Beba bira gde pruža pomoć majkama u samim porodilištima, ali i van njih. U okviru ovog programa smo tako i kroz istraživanje koje je sproveo Centar za mame saznali da trećina mama u Srbiji nikada nije dojila bebu u javnosti jer ih je sramota, a da su mame koje jesu dojile u javnosti to činile isključivo na prihvatljivim mestima, poput parkova i igrališta za decu. Čak devedeset odsto mama je reklo da nedostaje veća podrška javnosti mamama koje žele da doje. Svesni smo da je neophodno ohrabriti mame i pružiti im veći podsticaj da doje gde god i kad god to beba poželi i zato smo uvek uz njih, a sve u cilju da se broj dojenih beba u Srbiji poveća – rekla je Jovana Milovanović, brend menadžer kompanije Rosa.


Predsednica Jahjaga je primila jednu delegaciju iz Bosne i Hercegovine - Novosti i Događanja - Predsednik Republike Kosova - Hashim Thaçi\nPredsednica Jahjaga je primila jednu delegaciju iz Bosne i Hercegovine\nPredsednica Republike Kosovo, gospođa Atifete Jahjaga, je primila jednu delegaciju iz Bosne i Hercegovine, sastavljenu od poslanika, analitičara, umetnika, predstavnika civilnog društva i medija.\nTokom sastanka, Predsednica je naglasila da budućnost Kosova i Bosne i Hercegovine, dve zemlje koje su imale jednu tešku i bolnu istoriju, jeste integracija u strukturama NATO-a i EZ-e. Ona reče da evropsko-atlantske integracije su cilj svih zemalja regije i one trebaju pomoći jedna drugu na ovom putu.\nPredsednica Jahjaga je naglasila da Kosovo je postala faktor mira i stabilnosti i gradi dobre odnose se svim zemljama regije i naglasila da Bosna i Hercegovina treba da omogući slobodno kretanje građana i robe sa Kosova.\nOna je rekla da Kosovo je država izgrađena na načelu građana, s poštovanjem prava i sloboda svih zajednica i ocenila angažovanje i uključivanje bošnjačke zajednice u institucionalni život zemlje. Predsednica Jahjaga reče da u okviru procesa decentralizacije, od kojeg su profitirale ostale zajednice na Kosovu, ubrzo će se moći uspostaviti i jedna opština gde bošnjaka zajednica čini većinu.


Najvažniji proizvodi u izvozu i uvozu Srbije u 2012. godini – Макроекономија\n14. марта 2013.\tRobna razmena Ostavite komentar 617 Pregleda\nPriloženi podaci u tabelama su preuzeti sa portala Svetske trgovinske organizacije i UNCTAD-a trademap.org. U 2012. godini izvoz Srbije je iznosio 8.827,3 miliona evra (8.836,8 miliona evra prema podacima RZS-a) i povećan je za 373 miliona evra u odnosu na vrednost u 2011 godini. Najveće promene u apsolutnim vrednostima bile su pad vrednosti valjanih proizvoda od čelika, nearmiranih (HS 7208) za 297,9 miliona evra, polimera etilena za 87,2 miliona, armiranih valjanih proizvoda od čelika za 84,5 miliona, i proizvoda od bakra (HS 7409) za 40,9 miliona evra, i povećanje vrednosti izvoza automobila za 273,3 miliona evra, kukuruza za 117,2 miliona, kablova za 88,7 miliona, delova za električne mašine i generatore za 40,4 miliona i lekova (HS 3004) za 37,2 miliona evra.\nPrvih deset proizvoda prema vrednosti izvoza učestvovalo je sa 25,9% u ukupnom izvozu, 20 je objašnjavalo 38,4% ukupne vrednosti, a 50 proizvoda gotovo tri petine ukupne vrednosti. U 2012 godini veća vrednost izvoza do 10 miliona evra postojala je\nkod 164 proizvoda četvorocifrene HS klasifikacije, od milion do deset miliona evra bilo je 305 proizvoda, od 100 hiljada evra do milion bilo je 319 proizvoda, a manje od 100 hiljada evra 320 proizvoda, ili grupa proizvoda.\nRast izvoza automobila uticao je da Srbija smanji deficit u trgovini ovim proizvodima sa 390,9 miliona evra u 2011. na 57,6 miliona evra u 2012. godini. Proizvodnja automobila plaćena je rastom uvoza auto delova, te je deficit u trgovini auto delovima povećan sa 37,6 na 207,1 miliona evra. Izvoz auto delova povećan je sa 89,5 miliona evra u 2011, na 92,5 u 2012, dok je uvoz povećan sa 127,1 na 299,5 miliona evra.\nZbog suše je u 2012. godini smanjen izvoz voća i povrća, te je izvoz smrsnutog voća smanjen sa 215,3 na 199,3 miliona evra. Izvoz jabuka je smanjen za 14,2 miliona evra (sa 48,5 na 34,3) ali je to kompenzirano rastom izvoza bombi, granata i municije za 11,1 miliona evra (sa 23 na 34,2 miliona evra). Ovo je sasvim logično pošto su proizvodi bliski po izgledu, ne i po posledicama. Interesantno je pažljivije pogledati listu proizvoda, ne samo priloženih 50 već i mnogo njih sa manjim vrednostima.\nKod uvoza imamo nerazvrstanu robu u vrednosti od 1.319 miliona evra, što je skoro 9% ukupne vrednosti uvoza i neuobičajeno je u međunarodnim trgovinskim statistikama. Moguće je da će, kao i prošle godine, i veći deo ove vrednosti biti razvrstan na pripadajuće proizvode, ili će vrednost ukupnog uvoza biti umanjena za privremen uvoz. Izlistanih 50 proizvoda učestvuje sa 56% u ukupnom uvozu, a među njima se 21 nalazi istovremeno na listi proizvoda sa najvećom vrednošću izvoza.\nNajveće vrednosti uvoza evidentirane su kod prirodnog gasa (848,5 miliona evra), naftinih derivata (724,9 miliona), sirove nafte (703,5), lekova (454,8), automobila (367,8), auto delova (299,5), telefona (235), električne energije (177,6) i kablova (169,9 miliona evra). Za ostale proizvode videti listu.\nTagoviRobni izvoz Robni uvoz\nPrethodna Tabela: Priliv SDI u Srbiju po delatnostima, 2004-2012\nSledeća Srbija u svetskoj trgovini uslugama, 2004-2011


Kuda za Uskrs po Srbiji - Raski Portal\nUNS: Neprihvatljivo ometanje novinara RTV Kraljevo\nSaopštenje gradonačelnika Kraljeva dr Predraga Terzića povodom napada na prostorije Regionalne televizije Kraljevo\nKuda za Uskrs po Srbiji\nredakcija March 25, 2018\t0 Komentara\nUmesto da se nekoliko sati provede u čekanju na granici, uskršnji kratak odmor možete da provedete porodično ili sa najdražim osobama u nekoj od domaćih turističkih destinacija.\nOko 100 evra dovoljno je da se plati kako bi se proveo luksuzan produženi vikend, ali mini-odmor može da košta i znatno manje.\nTakmičenje u tucanju jajima u Vrnjačkoj Banji\nVrnjačka Banja je savršena za odmor sa decom, a u ekskluzivnom hotelu “Solaris” (32.080 dinara, polupansion) obezbeđena je animacija za decu, kao i uskršnja izložba jaja i takmičenje u tucanju jajima (dok roditelji borave u velnes centru).\nProduženi vikend na našoj najlepšoj planini Kopaoniku u vili “Mujen” košta 99 evra. Na najpopularnijoj planini – Zlatiboru, noćenje može da se nađe već od 1.400 dinara u “Konačištu” Turističke organizacije Zlatibor, koje se nalazi u samom centru. U vili “Barović i spa” u naselju Palisad noćenje košta 55 evra u apartmanu za četiri osobe.\nSvi koji se zateknu u blizini Ribarske banje u ovom lečilištu treba da provedu dan u velnes centru. Ulaz za bazen uz lekovitu vodu je 600 dinara. Međutim, oni kojima je potreban pravi odmor mogu da se upute ka Prolom Banji gde u hotelu “Radan” za 27.000 dinara dobijaju šest punih pansiona i svakodnevno korišćenje novog velnes centra.\nTags: jaja, portal www.raski.rs, Raska, srbija, Uskrs\nKo je kupovao drogu od popa? Jerej odbija da odgovori na ovo pitanje\nUNS: Neprihvatljivo ometanje novinara RTV Kraljevo March 17, 2019\nSaopštenje gradonačelnika Kraljeva dr Predraga Terzića povodom napada na prostorije Regionalne televizije Kraljevo March 16, 2019


Potpredsednica Vlade i ministar kulture i informisanja Maja Gojković ukazala je na svečanoj akademiji "Romi koji su učinili svet boljim mestom" povodom Međunarodnog dana Roma da Srbija posvećuje punu pažnju stvaranju neophodnih uslova za što veću društvenu uključenost i potpunu ravnopravnost romskog naroda.\n„Imajući u vidu stvarnost koja nas okružuje, iskreno smatram da o Romima i njihovom životu ne treba govoriti samo na današnji dan, već svakodnevno, kako bismo svi zajedno - država, društvo i pojedinci, učinili sve da se položaj romske populacije poboljša”, istakla je Gojković u Narodnom pozorištu.\nMinistarka kulture i informisanja naglasila je da je mnogo znamenitih Roma ostavilo neizbrisiv trag u našem društvu i kulturi. „Svojim delom, učinili su ceo svet, a posebno ovaj naš deo univerzuma lepšim i boljim. Dr Rajko Đurić, violinistkinja Fevzija Jašarević, Šaban Bajramović, pesnikinja Gina Rajničić, i ovde prisutna, Nataša Tasić Knežević, operska pevačica koja je od strane OEBS-a u 2012. godini proglašena jednom od najistaknutijih Romkinja u svetu, samo su neki od najpoznatijih“, precizirala je Gojković.


07/11/2019 | 15:18 ⇒ 17:01 | Autor: SRNA\nU Republici Srpskoj na djelu je lažna medijska kampanja, u kojoj učestvuju bošnjački mediji, RTV BN, Vukota Govedarica i SDS, kojom se na sraman način pokušava obmanuti javnost da je Milorad Dodik na nezakonit način smijenio dva člana Upravnog odbora Centralne banke BiH iz Republike Srpske, istakao je portparol SNSD-a Radovan Kovačević.\nKovačević je naglasio da je evidentno da se tom lažnom medijskom kampanjom, koja je na djelu od juče, neargumentovano pokušava prebaciti odgovornost na srpskog člana Predsjedništva BiH Milorada Dodika zbog toga što trenutno u Upravnom odboru Centralne banke BiH ne postoji kadar iz Republike Srpske.\n- Moram da podsjetim bošnjačke medije, RTV BN i Vukotu Govedaricu, ali i da obrazložim javnosti u Republici Srpskoj da je ustavna nadležnost člana Predsjedništva iz Republike Srpske da bira kadar iz Republike Srpske u Upravni odbor Centralne banke BiH, a onaj koji je Ustavom zadužen da nekoga imenuje on i odgovara za njegov rad - rekao je Kovačević.\nPrema njegovim riječima, za dva člana Upravnog odbora, koji su razriješeni, Milorad Dodik nije mogao da odgovora.\n- Prvo, jedan od njih je pravosnažno presuđen za nanošenje tjelesnih povreda što ga onemogućava da bude u upravnim odrganima institucija BiH, a drugi smijenjeni član Upravnog odbora po zanimanju je mašinski inženjer. Pravilnici i zakon kažu da članovi Upravnog odbora Centralne banke moraju da budu iz ekonomske struke ili oblasti kojim se Centralna banka bavi. Svima nama je poznato da se ona ne bavi mašinstvom - konstatovao je Kovačević.\nOn je pojasnio da je srpski član Predsjedništva BiH bio prnuđen da ih razriješi s obzirom na to da kao takvi, vjerovatno, nisu ni trebali da budu imenovani u Upravni odbor Centralne banke BiH.\n- Tačno je da je Sud BiH prvo izrekao privremenu mjeru zabrane primjene odluke o razrješenju, ali ono što izostavljaju da kažu i Vukota Govedarica i RTV BN i drugi bošnjački mediji jeste da je Sud BiH 18. septembra ukinuo tu mjeru bez mogućnosti žalbe čime je smjena ta dva člana postala pravosnažna - naglasio je portparol SNSD-a.\nNažalost, dodao je on, bošnjački član Predsjedništva BiH sada, navodno zbog tužbe za naknadu štete koju su smijenjeni članovi Upravnog odbora podnijeli kao fizička lica, onemogućava izbor dva člana iz Republike Srpske u Upravni odbor Centralne banke što je jedan potpuni nonsens i bezobrazluk.\n- Naravno mi sumnjamo da se sve ovo radi kako bi se onemogućilo srpskom kadru da uđe u Upravni odbor jer oni ne bi dozvolili donošenje nijedne odluke na štetu Srba i Republike Srpske. Evidentno je da trenutno Upravni odbor sa samo tri člana, bez članova iz Republike Srpske, nezakonito održava sjednice ovog tijela i donosi veoma značajane odluke bez prisustva Srba, odnosno bez učešća predstavnika iz Republike Srpske što je apsolutno nedopustivo - istakao je Kovačević.\nOn je naveo da je prijedlog srpskog člana Predsjedništva BiH da u Upravni odbor Centralne banke BiH budu izabrani najbolji ljudi, profesori na Ekonomskom fakultetu Radomir Božić i Dragan Kulina, obojica izuzetno cijenjeni ekonomski eksperti.\n- Na kraju, ipak, moram da pohvalim hrabrost Vukote Govedarcie da se bavi ovako značajnim temama s obzirom da nije uobičajeno da se delegati u Vijeću naroda bave veoma ozbiljnim temama iz nadležnosti Predsjedništva BiH - rekao je Kovačević.


STEAM sistem za uspeh učenika u svim oblastima - International School\nSTEAM sistem za uspeh učenika u svim oblastima\nEngleski pojam STEAM javlja se kao akronim, koji upućuje na nekoliko akademskih disciplina: nauka (science), tehnologija (technology), inženjering (engineering), umetnost (arts) i matematika (mathematics).\nU pogledu obrazovanja, mnoge američke inicijative zalažu se za uvođenje STEAM predmeta u sve edukativne profile.\nPrema mišljenju brojnih američkih stručnjaka, STEAM veštine ne treba izučavati izolovano poput posebne predmetne porodice, već ih je potrebno implementirati u sve škole, bez obzira na dominantni profesionalno-obrazovni profil za koji bi se učenik opredelio.\nOvo je jedan od ključnih elementana po kojem se STEAM škole razlikuju u odnosu na druge škole: prirodno-matematički predmeti ne izučavaju se samo na pojedinim smerovima.\nSTEAM ključan za uspeh u svim sferama\nBez obzira čime će se pojedinac baviti, STEAM predmeti biće mu neohodni za uspešno snalaženje na sadašnjem i budućem tržištu rada. Ako je pojedinac društvenohumanistički obrazovan, kvalitetno poznavanje matematike omogućiće mu preciznost i sistematičnost.\nTakođe, bez poznavanja savremenih IT tehnologija, kompjutera i pretraživača, uskoro nećemo biti u mogućnosti da kupimo čak ni kartu za prevoz. Brojni primeri iz svakodnevnog života podstiču svetske stručnjake da stalno ukazuju koliko su STEAM znanja važna i koliko su moderne škole dužne da ova znanja i predmete učine jednako dostupnim svima.\nStručnjacima sa STEAM znanjima otvorena sva vrata\nKoliko je STEAM važan za obrazovanje, pokazuju inicijative brojnih američkih udruženja, koja podsećaju na važnost pomenute četiri nauke, ne samo za profesionalni prosperiret pojedinca, već za društvo u celini.\nIskustva pokazuju da je procenat nezaposlenih veoma nizak, kada je reč o stručnjacima koji poseduju STEAM znanja i veštine.\nSa druge strane, potreba za IT stručnjacima u Americi, koji poseduju STEAM znanja, utiče čak na donošenje posebnih imigracionih zakona, kako bi se kvalifikovanim STEAM kadrovima omogućio lakši ulazak u SAD, a kasnije i profesionalni prosperitet. Kvalifikovani STEAM stručnjaci već danas imaju bolju prohodnost i mobilnost, ne samo na američkom, već na svetskom tržištu rada.\nKako se STEAM primenjuje u International Schoolu?\nInternational School ide u korak sa potrebama učenika, ali i zahtevima tržišta rada. Kvalitetni Future Ready i Intelligent Classroom koncepti omogućavaju našoj školi adekvatnu implementaciju STEAM obrazovanja.\nPrimetićete da International School nema podele na smerove.\nOna pruža nekoliko obrazovnih programa, ali su STEAM predmeti jednako zastupljeni svuda. Upravo to suština je STEAM obrazovanja, koje naša škola uspešno primenjuje.\nPored ovakvog pristupa školovanju za sticanje najvažnijih znanja budućnosti, STEAM takođe postavlja izazove i nove standarde u pogledu prostora, dizajna i tehničke osposobljenosti obrazovne institucije.\nInfrastruktura International Schoola podržava STEAM koncept\nInternational School, u želji da omogući uslove za što boljim STEAM obrazovanjem, pruža svojim učenicima:\nadekvatan prostor i pažljivo dizajnirane učionice, koje omogućavaju rešavanje postavljenih zadataka, prezentacije različitih projekata i kreativnu dinamiku nastave;\nfleksibilnost, koja podržava grupe različitih veličina i oblika komunikacije, a u cilju interdisciplinarnog učenja i savladavanja gradiva;\ntehničku opremljenost ne samo kompjuterima, već kompletnom IT infrastrukturom, koja omogućava brzo i lako ovladavanje informacijama u cilju praktične primene;\nvrhunske predavače i stručnjake, koji učenike osposobljavanju da dolaze do informacija, upotrebom savremenih tehnologija, da koriste različite softvere, aplikacije itd.


Lice i Šminkanje - Page 22 of 22 - Kozmetički Saloni Srbija\nRezultati 5 iz 215 stavke\nSalon L & D STARS je pravo mesto da se opustite i uživate u mnogobrojnim tretmanima koje Vam nude. Sklonjen od gradske verve klijentima pruža mogućnost da se osećaju prijatno i opušteno. Ljubaznost i profesionalnost zaposlenih u salonu…\nAdresa: Paunova 24, Beograd\nAdresa: Smiljanićeva 9, Beograd\nAdresa: Smiljanićeva 4, Beograd\nFrizersko kozmetički studio Rosana nalazi se na Novom Beogradu. Sa ponosom predstavlja depilaciju šećernom pastom, što je trenutno najpopularnija metoda depilacije. Pored toga, u ponudi su i muško i žensko šišanje, farbanje bojama bez amonijaka,…\nAdresa: Bulevar Umetnosti 27, Beograd\nFrizersko kozmetički salon Lepa je pravo mesto za Vas. Pored šišanja, feniranja, farbanja i dubinskog pranja kose, u ponudi su i pedikir, manikir, izlivanje, ojačavanje noktiju, masaža, depilacija i još mnogo toga. Njihova misija je da Vaša prirodna…\nAdresa: Milentija Popovića 32g, Beograd\n← Prethodna 1 … 20 21 22


Dunav osiguranje – siguran partner poljoprivrede na Sajmu u Novom Sadu - Agro TV\nPočetna Novo Dunav osiguranje – siguran partner poljoprivrede na Sajmu u Novom Sadu\nDunav osiguranje – siguran partner poljoprivrede na Sajmu u Novom Sadu\nKompanija “Dunav osiguranje“ učešćem na 88. Međunarodnom sajmu poljoprivrede u Novom Sadu i ove godine je deo najznačajnijeg agrobiznis događaja, koji je okupio veliki broj poljoprivrednika iz cele Evrope.\n– Ovde smo da našim osiguranicima ukažemo na važnost osiguranja poljoprivrede i brojnih rizika koji je prate, posebno imajući u vidu vremenske nepogode i klimatske promene, kojih je iz godine u godinu sve više – istakla je Ivana Soković, predsednica Izvršnog odbora Kompanije “Dunav osiguranje“ prilikom otvaranja Sajma.\nŠtand Kompanije “Dunav osiguranje“ tom prilikom posetila je i delegacija republičke i pokrajinske vlade, te je u ovom susretu istaknuta podrška Kompanije kako građanima Srbije i poljoprivrednim proizvođačima, tako i državnim institucijama naše zemlje.\n– Vlada Republike Srbije i Ministarstvo poljoprivrede iz godine u godinu povećavaju subvencije za osiguranje. Minimalne subvencije su 40 odsto, a u okruzima gde su veoma česte vremenske nepogode, subvencije su čak do 70%, i to je nešto što bi građani trebalo da iskoriste – dodala je Soković.\nNa ovogodišnjem Sajmu, prikazana je dugogodišnja saradnja Kompanije “Dunav osiguranje“ sa Bankom “Poštanska štedionica“ kroz partnerstvo dve državne kompanije, koje je iz godine u godinu na sve višem nivou.\nKako je istakao Bojan Kekić, predsednik IO, Banka “Poštanska štedionica“, odnedavno i najveća banka u vlasništvu države Srbije posebnu pažnju posvećuje agraru i poljoprivredi. Svoju ponudu na Sajmu poljoprivrede tradicionalno predstavljaju sa “Dunav osiguranjem“, dajući na taj način doprinos nacionalnim programima razvoja sela i poljoprivrede.\nFoto: Dunav Osiguranje, Banka “Poštanska štedionica”


Književno veče posvećeno Milanu Oklopdžiću - LookerWeekly.com magazin\nKnjiževno veče posvećeno Milanu Oklopdžiću\n· 13/09/2013 ·1 min read\nKnjiževno veče posvećeno poetici stvaralaštva, prvog srpskog urbanog pisca Milana Oklopdžića biće održano u utorak, 17. septembra od 20h, u UK Parobrod (Kapetan Mišina 6a).\nO Milanu Oklopdžiću, autoru popularnog romanscena iz 80-tih prošlog veka Kalifornija Bluz, čije je izdanje nedavno ponovljeno (izdavač Dereta d.o. o) govoriće u Parobrodu : Zoran Bognar, Milan Vlajčić, Branko Dimitrijević i Katarina Lazić. Najtiražniji ’’Bluz’’ srpskog Keruaka sa beogradske Čubure, iz najjužeg kruga za NIN-ovo književno priznanje iz daleke 1981. godine, najpoznatiji je Oklopdžićev rukopis u bivšoj Jugoslaviji.\nPovod da se o poetici stvaralaštva Milana Oklopdžića razgovara u Parobrodu nije samo praksa da se promovišu najvredniji i najdragoceniji, nego i najava novih izdanja Oklopdžićevih romana, manje poznatih široj javnosti, a to su : Video, Metro i Horseless.\nNajbolji bestseleri po izuzetnim cenama\nZanimljivo je da je poslednji roman 1989. godine Mika Oklop štampao u okviru svoje samostalne izdavačke kuće, a kao recenzenti potpisani su Bogdan Tirnanić – Tirke i Momo Kapor. Oklopdžića spominje Jovan Deretić u svojoj ’’ Istoriji srpske književnosti’’ ali u bibliotečkim fondovima i književnoj periodici malo je slova posvećeno ovom piscu.\nČetiri jahača Srbokalipse\nPremijera nove knjige priča Mihajla Pantića\nO ljubavi i lepoti u doba istorije\nDa li je ljubav levo ili desno?


U pandemiji smo shvatili - zdravlje jeste najveće blago\nNa kraju druge decenije ovog veka, koji je ceo svet dočekao sa toliko nade i vere u lepšu budućnost, dogodilo se nešto što je zapretilo da rasprši te snove. Za prve dve decenije svet se nekako smanjio, daljine su se približile, a tehnologija zbližila ljude kao nikada pre. I kada nam je sve to postalo blisko, pojavio se nevidljivi neprijatelj.\nNovi virus nazvan Covid-19 postao je planetarni problem i zajednički strah svih ljudi. U trenu je za njega saznao ceo svet, a za kratko vreme 212 zemalja i teritorija širom ove naše zajedničke kugle suočilo se sa bolešću koja odnosi živote, menja navike, obesmišljava planove.\nSvaki doprinos je nova nada\nMeđutim, i danas stara narodna mudrost "svako zlo je za neko dobro" pokazuje zbog čega je istinita. U teškim vremenima borbe protiv virusa Covid-19, planetarna i lokalna solidarnost, zajedništvo i podrška postali su nova nada. Kao nikad do sada vlade država širom sveta, kompanije, različite organizacije ali i pojedinci pokazuju koliko je važan problem koji moraju da rešavaju. Prenoseći i nesebično deleći iskustva svojih najboljih praksi, mnogi žele da odgovore na izazove sa kojim se suočava ljudski rod. Svako se potrudio da u svojoj oblasti delovanja uradi i doprinese najbolje što treba, zna i može.\nSa simpatijama su primljene vesti da magovi visoke mode, Guči, Prada, Versaće, u svojim pogonima šiju maske i zaštitna odela. Da Bulgari proizvodi sredstva za dezinfekciju ruku, kao i da su u Francuskoj pogoni za proizvodnju parfema pretvoreni u linije za izradu dezinfekcionih sredstava. Svi oni su celokupnu proizvodnju donirali bolnicama, lokalnim zajednicama i organizacijama koje pomažu ugroženim grupama.\nMeđu najboljim primerima ovakvog delovanja u Srbiji jeste kompanija Galenika a.d. Beograd koja je proizvela važan lek za koji se smatra da pomaže u borbi protiv virusa Covid 19. Naime, u martu je sestrinska kompanija Galenike, EMS iz Brazila, inicirala pokretanje kliničkih ispitivanja leka hidroksihlorokin u lečenju Covid 19, a Galenika je odmah ponudila svoje znanje i resurse kako bi aktivno podržala nacionalnu borbu protiv virusa Covid 19 u Srbiji.\nSreća je kad se pomogne svojoj zemlji\nOvaj lek EMS proizvodi u Brazilu i pre svega je namenjen lečenju lupusa, malarije i reumatoidnog artritisa. U terapiju se uvodi isključivo na osnovu mišljenja lekara njihovih uputstava o tome kako koristiti ovu terapiju.\nEMS je prepoznala potrebu i želju Galenike da pomogne svojoj zemlji i pružila punu podršku lokalnom timu u Srbiji. Obezbedili su tehnologiju, potvrdili adekvatnost tehnoloških uslova, stručnost i sposobnost zaposlenih da po tehnologiji EMS-a proizvedu ovaj, danas tako tražen lek u svetu.\nVeć krajem aprila, kao odgovorna farmaceutska kompanija, Galenika je proizvela ovaj lek i donirala RFZO , Republičkom fondu za zdravstveno osiguranje Srbije, koji se već distribuira ka institucijama zdravstvenog sistema. Vrednost donacije leka, koji je ocenjen kao bitan u borbi protiv Covid-19, iznosi 400.000 evra.\nZdravlje, najvrednije što imamo\nVeoma je značajno da je Galenika trajno stekla proizvodnu sposobnost da u slučajevima ugroženosti redovnog snabdevanja ili vanrednih potreba našeg zdravstvenog sistema, pomogne sopstvenom proizvodnjom.\nPokazalo se da je taj potez Galenike i EMS-a, najveće farmaceutske kompanije u Brazilu i jedne od najvećih u celoj Južnoj Americi, bio ogroman doprinos borbi koju ceo svet i Republika Srbija i njeni građani vode protiv pandemije. Ovakva strategija Galenike pokazuje da njen dalji razvoj ide u pravcu moderne i fleksibilne kompanije, fokusirane na nova istraživanja i unapređenje svojih proizvoda.\nPandemija jeste velika borba u kojoj je svet ujedinjen u borbi za zdravlje svih ljudi, za ponovnu bliskost. Ta borba nije zaustavila put Galenike ka modernizaciji i povratku na liderske staze. Samo je podsetila da već 75 godina ova kompanija daje veliki doprinos unapređenju zdravlja i kvaliteta života u našoj zemlji negujući tradiciju čuvara zdravlja, onog najvrednijeg svakom od nas.


Dogovorena jača saradnja grada Zvornika i opštine Osmaci u oblasti poljoprivrede | Grad Zvornik\nDogovorena jača saradnja grada Zvornika i opštine Osmaci u oblasti poljoprivrede\nsep 3, 2021 | Vijesti\nU Zvorniku je danas održan sastanak gradonačelnika Zorana Stevanovića, ministra spoljne trgovine i ekonomskih odnosa BiH Staše Košarca, načelnika odjeljenja za privredu i finansije opštine Osmaci Miladina Vukičevića, predstavnik-a UN Organizacije za hranu i poljoprivredu (FAO) Vlade Pijunovića i direktora Kancelarije za veterinarstvo BiH Saše Boškovića. Tema je bila „Jačanje poljoprivrede i međusobne saradnje opština Osmaci i Zvornik kao graničnih opština”.\nGradonačelnik je istakao da su razgovarali, prije svega o poljoprivrednoj proizvodnji, kao i o izradi strateškog dokumenta za poljoprivrednu proizvodnju koji, nažalost, Grad Zvornik još uvijek nema.\n„Razgovarali smo i o načinu podizanja kapaciteta za sekundarnu preradu poljoprivrednih proizvoda koji se uzgajaju na našem prostoru i generalno bio je ovo jedan dobar sastanak. Očekujemo, najprije, da ćemo skupa sa FAO, dobiti sredstva da uradimo strategiju poljoprivredne proizvodnje na prostorima grada Zvornika i na prostoru opštine Osmaci.”\nOn je dodao da su Zvornik i Osmaci naslonjeni jedni na druge te da je cilj i jedne i druge lokalne samouprave da zajedno izlaze, kao što će pred FAO, kao i da rade strategiju razvoja poljoprivredne proizvodnje.\n„Mislim da je šansa za Osmake kao lokalnu zajednicu da zajedno sa Zvornikom učestvuje i aplicira za sredstva i kandiduje svoje projekte. Smatram da će period pred nama pokazati da će zajednički nastup Zvornika i Osmaka, gdje god je to moguće, dati i Osmacima šansu da povuku više sredstava i da se popravlja standard i svakodnevica i za njihove građane”\nKošarac je podsjetio da je ovo njegova druga radna posjeta gradu Zvorniku, cijeneći sve napore koje je učinio gradonačelnik Stevanović i Gradska uprava da se poboljša status i standard svakog čovjeka u njemu.\n„Iz tog razloga opredijeljeni smo da zajedno radimo sa Gradom Zvornikom na implementaciji nekih važnih projekata. Na temelju zahtjeva gradonačelnika Stevanovića opredijeljeni smo da sektor poljoprivrede poboljšamo u ovom gradu cijeneći da još uvijek ne postoje uslovi za intenzivan razvoj poljoprivrede, ali u svakom smislu reči možemo intenzivno raditi na poboljšanju uslova i organizovanijem obliku primarne poljoprivredne proizvodnje sa jedne strane, kao i već postojećim prerađivačkim kapacitetima po kojima je Zvornik prepoznatljiv.”\nOn je istakao da međunarodni projekti u oblasti poljoprivrede pretežno idu preko ministarstva na čijem je čelu, kao i drugi projekti iz nekih drugih sektora.\n„Ja nisam zadovoljan načinom i strukturom plasiranih sredstava u opštine Republike Srpske i privredne jedinice u Republici Srpskoj. Mislim da postoji nejednak tretman i mislim da međunarodne finansijske i neke druge organizacije koje implementiraju projekte, na njima jasan način, značajno više pomažu lokalne zajednice i privredne subjekte u Federaciji. Moja je uloga da to ispravimo i iz tog razloga smo u proteklom periodu imali intenzivne sastanke sa određenim međunarodnim organizacijama i lokalnim zajednicama. Jedna od organizacija koja je prepoznala da je neophodno imati univerzalan pristup je UN-ova organizacija za hranu i poljoprivredu FAO i raduje me opredeljenje ove organizacije i njenih predstavnika da intenzivno radimo i u opštini Osmaci i gradu Zvorniku.”\nMinistar Košarac je napomenuo da je danas dogovorio sa predstavnicima organizacije FAO da uključe opštinu Osmaci i grad Zvornik u te projekte, naglasivši da će postojati visok stepen saradnje između lokalnih uprava Zvornika i Osmaka sa predstavnicima FAO, dok će ministarstvo pratiti sve aktivnosti. Najavio je da će u narednih nekoliko dana biti organizovani sastanci i sa nekim drugim međunarodnim organizacijama koje su prisutne u BiH kako bi pripremljeni projekti koje Grad Zvornik već ima mogli biti ubrzani uz asistenciju onih koji su tu da na univerzalan način pomognu svim sredinama.\nPijunović je rekao da su na današnjem sastanku dobili osnovni presjek stanja poljoprivrede u gradu Zvorniku i opštini Osmaci, te da je odlučeno da se zajedničkim snagama krene u izradu strategije t.j. analiza i popravki politika u poljoprivredi u ove dve lokalne zajednice.\n„Takođe, nakon toga ćemo sagledati kako da pomognemo primarnu poljoprivrednu proizvodnju, preradu i ostalo.”\nBošković se zahvalio na današnjem sastanku ministru Košarcu, kao i domaćinu gradonačelniku Stevanoviću i Gradu Zvorniku.\n„Na inicijativu Ministarstva spoljne trgovine doveli smo predstavnika FAO i danas smo bećali da ćemo određene projekte iz domena poljoprivrede implementirati u gradu Zvorniku i opštini Osmaci. Nadam se da je ovo samo prvi korak ka realizaciji ostalih aktivnosti.”\nVukičević je naglasio da saradnja i podrška kakvu su danas imali od ministra Košarca je ono što treba opštini Osmaci dodavši da će se truditi da realizuju projekte koji su pred njima. Zahvalio se gradonačelniku Stevanoviću čiju podršku takođe imaju.


FT: Hladan tuš Berlina i Pariza na nade o brzom pristupanju Zapadnog Balkana EU | Autonomija\n"Vlada neko raspoloženje nalik na Bregzit u smislu da lideri regiona ne shvataju koliko je za njih važna EU"\nNemačka kancelarka Angela Merkel i francuski predsednik Emanuel Makron nagovestili su zemaljama Zapadnog Balkana koje žele da uđu u Evropsku uniju (EU) da nemaju neposrednu perspektivu članstva dok ne reše probleme kod svoje kuće, piše danas britanski Fajnenšel tajms (Financial Times – FT).\nU tekstu povodom jučerašnjeg samita o Zapadnom Balkanu u Berlinu, list piše da je Makron insistirao na potrebi „političke stabilnosti“ u regionu navodeći da će Francuska pomoći u ključnim ekonomskim, socijalnim, bezbednonsnim reformama i vladavini prava, radije nego kroz proces proširenja EU, naveo je list.\n„Radićemo zajedno na stabilnosti regiona….Od 2000 smo se povukli iz regiona ali danas želimo da radimo zajedno“, rekao je Makron pre sastanka u Belrinu.\nEU već dugo govori o mogućnosti ulaska zemlja Zapadnog Balkana u blok kako bi ohrabrila eknomski napredak i širu regionalnu bezbednost, podsetio je FT dodajući da su Crna Gora i Srbijau zvanično počele pregovore o prijemu u EU, dok su Abanija i Severna Makednija kandidati za prijem i nadaju se da će u junu na samitu EU dobiti zeleno svetlo za početak pregovora.\nFT dodaje da se nemačka kancelarka nadala da će samit u Berlinu doprineti rešavanju spora Srbije i Kosova.\nList podseća da se Angela Merkel žestoko protivi svakom rešenju koji bi uključio razmenu teritorija, dok su Brisel i Vašington naveli da bi podržali takav sporazum.\nAnalatičari ocenjuju da su Nemačka i Francuska organizovale samit zbog zabrinutosti razvojem događaja u regionu, uprkos uspehu bez presedana u rešavanju spora između Skoplja i Atine.\nAdi Cerimagić iz organiracije Evropske inicijative za stabilnost ocenio je da su pozivi lidera u regionu na prekrajanje granica, gledanje na manjine kao na bezbednosne pretnje i jačanje vojnih kapaciteta veoma zabrinjavajući trendovi.\n„Vlada neko raspoloženje nalik na Bregzit u smislu da lideri regiona ne shvataju koliko je za njih važna EU koja je zapravo najvažniji partner“, rekao je i dodao da je pre deset godina u svakoj od zemalja regiona bilo više optimizma po pitanju pristupanja EU.\n„Ovaj samit služi da ih podseti da je EU i delje tu“, rekao je.\nFT dodaje da je samit u Berlinu održan u trenutku kada u Briselu valda zabrinutost zbog rastućih uloga Rusije i Kine.\nMakron je rekao da shvata da drugi akteri imaju svoje interese na Balkanu ali je jasno da su evopski interesi važniji, dodao je britanski list.


Džaferi danas preuzima "ključeve" Sobranja?\nDžaferi danas preuzima „ključeve“ Sobranja?\nM. D. 2. maja 2017. 11:04\nTalat Džaferi, koji je prošlog četvrtka glasovima albanskih stranaka i SDSM izabran za predsednika parlamenta što je rezultiralo neredima u Sobranju, najavljuje da bi danas mogao da preuzme ključeve predsedničkog kabineta, pišu makedonski mediji.\n„Džaferi, osokoljen podrškom SAD, najavljuje da će od danas početi da obavlja funkciju predsednika Sobranja. On najavljuje da će preuzeti stolicu od Trajka Veljanoskog i dodaje da je to uskladu sa Poslovnikom“, piše „Telegraf.mk“\n„Telergraf“, međutim, navodi da za danas nije zakazana plenarna sednica u parlamentu, i da će Džaferi najverovatnije samoinicijativno doći po „ključeve“ predsedničkog kabineta.\nMakedonski list piše da se u Sobranju očekuje „uzbudljiv dan i da lako može da se desi da se ponove nasilne scene od prošle nedelje“.\nDžaferi je juče najavio za danas novu sednicu najvišeg zakodavnog tela u svojoj prvoj izjavi od 27. aprila, kada je posle završetka sednice Sobranja izabran glasovima parlamentarne većine. VMRO-DPMNE smatra da je njegov izbog nelegalan jer je izvršen mimo procedure.\nIstraga protiv 36 osoba zbog nemira u Sobranju 27. aprila\nSuspendovana dva zvaničnika policije zbog Sobranja\nDanas počinje rasprava o kabinetu Zaeva, glasanje u sredu\nTo je rezultiralo neredima u samom parlamentu, kada su predstavnici Građanske inicijativa „Za jedinstvenu Makedoniju“ upali u zgradu Sobranja.\nOn je inače u intervjuu za HRT rekao i da makedonski predsednik Đorđe Ivanov parlamentarnoj većini mora poveriti mandat za sastavljanje vlade, a da će, ako to ne bude učinio za 10 dana – počiniti krivično delo.\nU Skoplju je juče boravio zvaničnik američkog Stejt departmenta Brajan Hojt Ji, a lider albanske stranke DUI Ali Ahmeti je posle sastanka s njim, navodecvhi da prenosi poruku američkog funkcionera, istakao da Makedonija treba da prihvati realnost, a to je izbor Džaferija kojeg treba da podrže i oni koji ga osporavaju zato što je njegov izbor obavljen na legalan i legitiman način.\nJi je juče pozvao lidere partija i poslanike u Sobranju da dozvole rad novoj parlamentarnoj većini, koja treba da predloži novu vladu i vladin program.\nO svemu tome, prema njegovim rečima, treba raspravljati u Sobranju.\n„Žalosno je što politički lideri u Makedoniji ne mogu da formiraju Vladu zasnovanu na rezultatima decembarskih izbora, koje međunarodna zajednica smatra kredibilnim i ishodom koji su prihvatile sve političke partije u Makedoniji“, rekao je Ji.\nKako je dodao, još je žalosniji i zabrinjavajući incident koji se dogodio u parlamentu prošlog četvrtka, kada su poslanici bili nasilni zbog izbora novog predsednika parlamenta.\n9 optuženih za nasilje u Sobranju, kažnjeni uslovno\nSuspendovano 15 policajaca i jedan starešina, zbog upada u…\nDžaferi iz biografije izostavio pripadnost OVK\nAlbeu: Džaferiju prete smrću\nKad pre? Albanci pozvali u posetu Džaferija


Beloruskim biznismenima nuđeno da se „otkupe“ sa sankcionog spiska - Sputnjik Srbija\n19:23 11.02.2021 Preuzmite kraći link\nBeloruskim privrednicima ponuđeno je da se „otkupe“ od stavljanja na sankcione liste Evropske unije, izjavio je beloruski ministar spoljnih poslova Vladimir Makej.\nGovoreći na VI Beloruskoj narodnoj skupštini u Minsku, Makej je opozicionare nazvao odbeglim štetočinama i izjavio da oni u inostranstvu traže još više resursa za svoju revoluciju, „moleći za usvajanje četvrtog, petog paketa sankcija“.\n„Oni to nazivaju pametnim ekonomskim pritiskom... Istovremeno biznismenima se predlaže da se otkupe od uključivanja na sankcione spiskove, prebacivanjem određene količine bitkoina na odgovarajuće adrese. Biznis na revoluciji“, istakao je Makej.\n„Kako možete mrzeti svoj narod da biste, živeći u inostranstvu od darova moćnika ovog sveta, pozivali na uništavanje svoje zemlje, faktički uništavanje državnosti“.\nEvropska unija je u oktobru 2020. uvela dva paketa sankcija Belorusiji. Na spisku sankcija nalazi se 55 predstavnika vlade zemlje, među kojima i beloruski predsednik Aleksandar Lukašenko i predstavnici bezbednosnih agencija. U decembru je Belorusiji uveden treći paket sankcija, na kojima se našlo sedam pravnih i 29 fizičkih lica.\nVladimir Makej, sankcije, Belorusija


Naime, Nadežda je otkrila da ju je u četvrtak ujutru Toma nakon izlaska prebio u njenom stanu. O svemu je hrabro pričala i u emisiji na "Pink - u", a najveća podrška u nemiloj situaciji kroz koju prolazi joj je majka Slavica koja je danonoćno uz nju.\nNa Nadeždinom profilu na društvenim mrežama mogu pročitati i negativni komentari, čak i osuđivački. U najvećoj meri, pišu joj žene koje je kritikuju, a o čemu se radi pročitajte OVDE.\nNadežda Biljić dolazi u policijsku stanicu\nI sama Nadežda se oglasila ovim povodom, pa poručila da neće odgovarati na pomenute komentare i obratila se rečima:\n- Svetice pišite moj zid vam je otvoren da istresate frustracije. Samo napred dušmani - između ostalog je ona poručila.


RTS: Iznenađeni smo uvredama i optužbama tima Ace Lukasa - mojKontakt portal - Radio Televizija Kontakt\nRTS: Iznenađeni smo uvredama i optužbama tima Ace Lukasa\nRadio-televizija Srbije, povodom konferencije za novinare učesnika na “Pesmi za Evroviziju '22” Aleksandra Vuksanovića i njegovog stručnog tima, saopštava da je neprijatno iznenađena lavinom uvreda, neutemeljenih optužbi, insinuacija i unižavanja ugleda naše kuće.\nKao dobar domaćin pružićemo svim izvođačima jednake uslove, a o pobedniku će odlučivati nezavisni i stručni žiri, kao i publika.\nMožda to nekima nije po volji, možda su neki navikli da rade drugačije, možda upravo onako kako bez ikakvih dokaza i osnove optužuju druge da to rade.\nZbog dobre atmosfere koja vlada u organizaciji i među takmičarima na “Pesmi za Evroviziju '22” nećemo odgovarati nikome lošim tonom. Sve tvrdnje iznete protiv RTS-a pomenuti učesnici imaće priliku da dokazuju u instituciji u kojoj se utvrđuju činjenice.\nRadio-televizija Srbije će, i pored svega, organizovati ovo takmičenje na najvišem nivou na ponos svih građana Srbije.\nSvim učesnicima želimo mnogo uspeha na našoj “Pesmi za Evroviziju '22” i puno radosti zbog učešća i saradnje sa RTS-om, navodi ova medijska kuća.\nPjevač Aca Lukas održao je konferenciju za medije pred nastup na festivalu “Pesma za Evroviziju '22”, na kojoj planira da se predstavi sa numerom “Oskar”. Ipak, pjevač još uvijek ne zna da li će se takmičiti, a optužio je RTS, koji je organizator pomenutog festivala, jer nije izašao u susret njegovim zahtjevima.\nNa konferenciji je prvi govorio producent Saša Mirković, koji nije krio svoje nezadovoljstvo u organizaciji festivala i nije se libio da oštro napadne Oliveru Kovačević.\nAca Lukas je izvođač koji donosi pesmu, a o njegovom uspehu ne mora mnogo ni da se priča, jer ne postoji dvorana koju on nije napunio. Prijavili smo se ove godine da odbranimo čast mlađih učesnika i dece koja učestvuju i nemaju mogućnost za specijalne efekte, a RTS to se sve naplaćuje hiljade i hiljade evra.\nOlivera Kovačević, koja je glavna i odgovorna za zabavni program RTSa, je tužila mene zbog nekih izjava. Dakle, izvođačima bukvalno naplaćuje učešće, pesme dobijaju džabe, pa ukradu projekat i pesmu nose na Evroviziju. Nije legitimno da se demorališem ja kao producent, niti Aleksandar kao izvođač. Donećemo odluku u narednih 24 sata, jer mi želimo da znamo ko su članovi žirija, ko će ocenjivati“, rekao je Saša Mirković.\nAca Lukas nije krio da deli mišljenje sa Sašom, pa je takođe tvrdio da učesnici moraju da plate da bi pobedili i predstavljali svoju zemlju.\n“Aca Lukas ide na takmičenje da pobedi ili ne pobedi, ali ne plaćam pobedu, jer odlazak na Evroviziju ne treba da se plaća . Garantujem vam da će ove godine otići predstavnik koji neće platiti Oliveri Kovačević.Naše je pravo da možemo da odemo na Evroviziju ako pobedimo. Ne mislimo da sam ja najpopularniji izvođač od kandidata, nego znamo da jesam”, rekao je Lukas, pa dodao:\n“Ove godine će ići ekipa koja će Srbiji da donese dobre rezultate, a zbog svoje domovine sam se i prijavio na ovo takmičenje. Hoću da učestvujem, jer ovaj odabir za predstavnika Srbije na Evroviziji nije vlasništvo RTSa. Mora da kaže ko su svi članovi žirija i otići će onaj koji je najbolji, a ne onaj ko će dati najviše para”, javlja Nova.\nPodsjetimo, RTS već duži niz godina praktikuje da se članovi žirija otkriju samo 24 sata pred takmičenje.\nGranatiranje u Harkovskoj oblasti, ima poginulih\nStoltenberg Putinu: Zaustavite rat